text:
VIGAN CITY – Angayen ti gobierno probinsial ti Ilocos Sur Choir Competition iti Plaza Salcedo ditoy inton Disiembre 21, 2007.
Kuna ni Gov. Deogracias Victor “DV” Savellano nga esponsoran ti gobierno probinsial ti nasao a pasalip tapno madiskobre ken maasa ti talento dagiti kumakanta iti probinsia ken maitandudo ti nabaknang a kultura dagiti Ilokano.
Dua a kategoria ti pagsasalipan: maysa iti para kadagiti agad-adal ken para kadagiti national, provincial ken municipal units ti sabali.
Masapul nga addaan tunggal choir iti saan a nakurkurang ngem duapulo a miembro ken saan a lumbes iti tallupulo.
Tunggal kategoria, umawat ti kampeon iti P30,000, P20,000 ti maikadua ken P10,000 iti maikatlo a puesto. Maikkan iti P5,000 a pangliwliwa a gunggona dagiti amin a makipartisipar.#


c: text/html

text:
NARVACAN, Ilocos Sur – Naipangato ti honorarium dagiti Day Care workers ditoy nga ili, segun iti municipal social welfare and development officer ditoy.
Kinuna ni Ana Lilia Alcain, MSDW officer, naipangato ti honorarium dagiti Day Care workers ditoy iti P1,000 iti binulan manipud pay idi Enero daytoy a tawen.
Nagbalinen a P4,000 manipud iti P3,000 ti honorarium dagiti Day Care workers iti binulan, segun ken ni Alcain.
Aggapu ti P2,000 manipud iti pondo ti barangay idinto a nagbalin metten a P2,000 ti aggapu iti municipal government kalpasan a naaprobaran ti P1,000 a kanayonan nga alawans dagiti Day Care Workers.#

robotstxt: allowed

filter: keep


text:
URAY no saan a maibilang a kapategan a kasapulan tapno agbiag ti tao ti gasolina, krudo ken dadduma pay a produkto petroleo, ngem nagbalinen dagitoy a kasingin ti inaldaw a panagbiag a no awanda nga usaren dagiti makina ket parigatenna ti kasasaad dagiti tattao iti intero a lubong.
Narigat a panunoten ti pagbanagan ti biag no awan ti gasolina ken krudo a mangpaandar kadagiti makina ti lugan, pabrika ken amin a kasapulan iti inaldaw. No agsardeng nga agandar dagiti makina a patpatarayen dagiti produkto petroleo, maiddep la ketdi ti biag. No awan dagiti de-makina a lugan, kasano ti panagbiahe dagiti tattao ken dagiti kasapulan a taraon ken dadduma pay a produkto?
Dayta ti rason nga uray no agtultuloy ti ingingina dagiti produkto petroleo ket malakoda latta ta ikarigatan latta a gatangen uray dagiti ordinario a tattao. No nguminada, parnuayenna met dagiti agrurutap nga epekto nga itatayok ti presio dagiti dadduma a produkto.
Agingga iti Oktobre 9, ita a tawen, namin-30 a daras a ngimmina ti gasolina, ngem namin-12 a bimmaba. Namin-29 met a daras a ngimmina ti krudo, ken namin-11 laeng a naipababa. Kasta met laeng dagiti dadduma pay a produkto petroleo. Mamin-aduda a ngimmina iti dakkel a kantidad, a no bumabada ket sumagmamano laeng a sentimo ti pagbabaanda.
Maysa kadagiti kangrunaan a naapektaran iti inginga ti presio dagiti petroleum products ket ti transportation industry, nangruna dagiti indibidual ken babassit a kompania nga agpatpataray kadagiti public utility vehicles ta bimmasiten ti masapulanda iti inaldaw. Kaykayat dagiti PUV operators ken drayber ti roll back wenno pannakaisubli ti sigud a presio dagiti oil products ngem ti manayonan ti kababaan a plete ta ad-adu ti masapulanda. Addan dagiti transport groups a nagpangta nga agwelgada no saan a patgan ti Land Transportation Franchising and Regulations Board nga ingato ti plete ta awanen ti masapulanda gapu iti kangina ti krudo.
Mairaman nga epekto ti ingangato ti presio dagiti oil products ket itatayok ti presio dagiti dadduma pay a tagilako ken serbisio. No manayonan ti freight charges dagiti amin a produkto, mainayonda met iti presio kas ti balor dagiti nateng nga aggapu iti adayo a probinsia a maibiahe iti Metro Manila. Dagiti power source ti elektrisidad nga agdepender kadagiti makina nga agus-usar iti krudo, ket ngimmato metten ti panagilakoda kadagiti power distributors a nangpatayok iti bayadan dagiti electric consumers. Pagangayanna, ad-adda a dimmagsen ti kasasaad dagiti kadawyan a Pilipino.
Maysa a rason ti itatayok ti presio dagiti produkto petroleo iti Pilipinas ket gapu ti ingingina iti supply iti world market a dominaran dagiti pagilian a kameng ti Organization of Petroleum Exporting Countries a kangrunaan nga exporter kadagiti produkto petroleo. Iti agdama, dimmanonen iti $75 – $85 ti presio ti maysa a dram ti lana iti international market, ken manamnama a ngumina pay.
Nangina a talaga ti lana iti international market nangruna itan a “winter” ken lumam-eken ti panawen, ken umadu ti demand iti intero a lubong. Nabayagen a problema iti Pilipinas ti kangina dagiti oil products uray idi tallo pay laeng dagiti kangrunaan nga oil companies nga agnegnegosio iti Pilipinas. Sigud nga adda government subsidy iti presio dagiti oil products, ngem naikkat daytoy ta dakes ti epektona iti ekonomia ti pagilian.
Idi panawen ni Presidente Fidel Ramos, naadaptar ti Republic Act No. 8479 wenno Oil Deregulation Act of 1998 a nangipalubos ti panagnegosio dagiti adu a negosiante iti petroleo iti intero a pagilian a nakaigapu ti panagadu dagiti nagduduma a gasoline stations. Ngem uray no nagadun dagiti oil companies nga agnegnegosio iti Pilipinas ken nakaron ti kompetision, nagtalinaed a nangina latta ti presio dagiti oil products nangruna ita a tawen ta dimmanonen iti nasurok a P65 ti kada litro ti presio ti gasolina.
Iti Pilipinas ti maysa kadagiti pagilian a kanginaan ti presio ti produkto petroleo gapu ti nayon a buis wenno excise tax nga intuyang ti Bureau of Internal Revenue a mayataday iti Tax Reform for Inclusion and Acceleration Law nga inaprobaran ni Presidente Rodrigo Duterte idi Disiembre 2017, ken nangrugi a naipakat idi Enero 1, 2018.
Sagudayen ti linteg ti pannakaingato ti excise tax dagiti oil products. Mabuisan ti gasolina iti P7.00 ti kada litro; krudo iti P2.50 ti kada litro, gas (kerosene) P3 ti kada litro, ken Liquepied Petroleum Gas iti P1 kada kilo. Nanayonan pay iti excise tax dagiti amin nga oil products iti tinawen agingga inton 2020.
Iti laksid ti panangkontra ti oposision sadiay Kongreso, naadaptar ti TRAIN Law tapno adda nayon a pangalaan iti pondo ti gobierno para kadagiti programa ti agdama nga administrasion kangrunaanna iti Build, Build, Build Program; pangnayon a sueldo kadagiti polis, soldado ken armado a puersa ti gobierno; ken pangpondo iti libre a tertiary education kadagiti state universities and colleges.
Gapu iti agtultuloy nga ingingina dagiti produkto petroleo, kiniddawen dagiti oposision iti Kongreso ti pannakasuspender ti implementasion ti TRAIN Law nangruna ti pannakakolekta ti excise tax dagiti petroleum products. Ngem ipatpatangken ti administrasion a saan a mabalin a masuspender ti implementasion ti TRAIN Law tapno maitultuloy dagiti narugian a programa ken proyekto ti gobierno.
Awan ti maaramidan dagiti umili iti saan a panangipangag ti administrasion iti agal ken saning-i dagiti umili iti kangina ti gasolina, krudo, ken dadduma pay a produkto petroleo nga ad-adda a mangpadagsen ti narigaten a kasasaad dagiti tattao, ngem mapalag-an met koma no masuspender pay laeng ti implementasion ti TRAIN Law nangruna ita a nagbalinen a 6.7% ti inflation rate iti pagilian a posible a ngumato pay iti isasangbay ti panawen ti Paskua, agingga a malpas ti May 13, 2019 National and Local Elections.
No agtalinaed nga awan ti pannakipagrikna ti administrasion iti panagrigrigat dagiti ordinario a Pilipino, ipakitanto met koma dagiti agnguynguy-a nga umili ti pannakadismayada babaen ti saanda a panangitandudo kadagiti awanan-puso a kandidato para iti pagsayaatan dagiti umili. #


text:
VIGAN CITY – Presente amin dagiti provincial board members iti umuna a sessionda a naangay iti session hall ti provincial capitol ditoy itay Hulio 3.
Inangay ti Sangguniang Panlalawigan babaen ti panagpaay ni Vice Governor Jeremias “Jerry” Singson a presiding officer ti umuna session a presente amin dagiti provincial board members a pakairamanan da Bokal Ismael Baterina, Azucena Purisima, Ronnie Rapanut, Orlino Tesoro ken Gerardo Lahoz iti umuna a distrito; da Bokal Zuriel Zaragoza, Jose Bonuan, Robert Tudayan, Peter Manzano, ken Rosario Gironella iti maikadua a distrito.
Presente met iti session da ABC Federated President Ponciano Bagbagen ken SK Federated President Mhel John Verzosa.
Immuna a trinatar ti provincial board ti Internal Rules of Procedure (IRP) a nakaamendaran ken nakaadaptaran iti sumagmamano a probision kas ti pannakairaman ti committee on illegal drugs ken ti panagbaliw ti skediul ti panagsession.
Napag-aanamongan a maangay ti session, saanen a tunggal Martes no di iti alas 2:30 iti malem ti Mierkoles.
Nadaras a napili dagiti chairman agsipud ta awan ti nangkontra kadagiti naisingasing a mangidaulo kadagiti 23 a nadumaduma a komite.
Dagiti sumaganad dagiti nadumaduma a komite ken dagiti chairmanda:
Rules ken Blue Ribbon – Bokal Orlino Tesoro;
Peace and Order, ken Infrastracture – Bokal Zuriel Zaragoza;
Youth and Sports ken Illegal Drugs – SK Fed. Pres. Mhel John Verzosa;
Health and Sanitation ken Social Services – Bokal Gerardo Lahoz;
Tourism ken Finance and Approriation – Bokal Azucena Purisima;
Women ken Indigenous Affairs – Bokal Rosario Gironella;
Agriculture ken Labor and Employment – Bokal Ismael Baterina;
Environment ken Agriculture (co-chairman) – Bokal Robert Tudayan;
Cooperatives ken Education – Bokal Jose Bunoan Jr.;
Ways and Means ken Trade and Industry – Bokal Peter Manzano;
Information and Media Affairs, co-chairman, Education ken Justice and Human Rights – Bokal Ronnie Rapanut;
Barangay Affairs – ABC Fed. Pres. Ponciano Bagbagen;
Municipal Affairs – PCL Pres. Alfonso Singson.
Idi damo a panagtakem ni Rapanut a bokal (oposision), awan ti nagtsermananna a komite ngem ita isu ti kaaduan ti pagtsermanan.
Saan la a puro trabaho ti inatupag dagiti bokal iti damo a panagsessionda.
Rinay-aw ni Bokal Tesoro dagiti kabaddungalanna babaen ti panangipatayabna iti maysa a daniw a nanglagipanna iti mensahena idi napalabas nga eleksion.#


text:
BAGUIO CITY – Impakaammo ti Professional Regulation Commission (PRC) Baguio Regional Office nga agdagup iti 10,687 dagiti nageksamen para iti Nurses Licenture Examination a naangay iti Baguio City, Dagupan City, Cabanatuan City ken Laoag City idi Hunio 30 ken Hulio 1.
Segun ken ni PRC Regional Director Teofilo Gaius M. Sison, Jr., agdagup iti 4,917 dagiti nageksamen iti Baguio City; 2,385 iti Dagupan City; 1,976 iti Cabanatuan City; ken 1,409 iti Laoag City.
Naisayangkat ti nasao nga eksamen iti uppat a siudad babaen ti superbision ti Baguio Regional Office.
Pinagyamanan ni Sison dagiti timmulong para iti naballigi a pannakaisayangkat ti nasao nga eksamen a pakaibilangan da Mayor Benjamin S. Lim (Dagupan NLE); Nueva Ecija Governor Aurelio M. Umali ken Cabanatuan City Mayor Julius Cesar V. Vergara (Cabanatuan NLE); ken Mayor Michael V. Fariñas (Laoag NLE); ti Philippine Nurses Association (PNA) regional councils ken dagiti lokal a chapterda iti CAR, Regions I and III, Philippine National Police, National Bureau of Investigation, Department of Education ken dagiti maseknan a kolehio/unibersidad.#


text:
SAN ILDEFONSO, Ilocos Sur – Kalpasan ti panagpaayna a chairman ti board of directors ti Philippine National Red Cross iti limapulo a tawen, inyallawat ni sigud a gobernador Carmeling Pichay Crisologo ti takemna iti sumublat kenkuana iti simple a programa a naangay ditoy nga ili idi Disiembre 20.
Kas panangbigbig iti serbisiona, nagbalin a chairman emeritus ni Crisologo iti nasao nga ahensia.
Kanaig daytoy, nagyaman ni Crisologo iti gobierno probinsial iti suporta nga impaayda kadakuada bayat ti panangidaulona iti Red Cross iti probinsia iti uneg ti 50 a tawen.
Dinawatna kadagiti agtutubo a volunteers tapno ituloyda ti agserbi kadagiti umili babaen ti itutulongda iti PNRC.
Kabayatanna, ninayonan ti gobierno probinsial ti tinawen a tulongna iti Philippine National Red Cross tapno nasaysayaat pay ti panangipaayna iti serbisio kadagiti umili.
Inaprobaran ni Gov. Luis “Chavit” Singson ti panagdoble ti sigud a mait-ited a P150,000 tapno agbalin a P300,000 a tulong ti gobierno probinsial iti nasao nga ahensia.
Inkari pay ni Singson a malaksid iti nasao a gatad, sidadaan ti gobierno probinsial a tumulong kadagiti programa ti PNRC agsipud ta napateg ti akem ti daytoy nga ahensia kadagiti kaprobinsiaan a makasapul iti dara.
Dinawat ti gobernador ti pannakitinnulong ti amin tapno maala ti tipo ti dara dagiti residente ti barbarangay tapno adda listaan dagiti posible a pagalaan iti dara no adda agkasapulan iti barangay.
Ni Singson ti namagsapata kadagiti kabarbaro a kameng ti board of directors ti Red Cross-Ilocos Sur Chapter nga indauluan ni sigud a Bokal Azucena Purisima a napili kas chairman ti board of directors.
Dagiti dadduma pay kameng ti board: Mayor Germelina Singson-Goulart, vice chairman, Gilbert Arce, sekretario, Atty. Gloria Corrales, katulongan a sekretaria, Edelyn Tabuniar, tesorero, Alfina Tolentino, katulongan a tesorera, Triponia Rivas, auditor, ken Benjo Verzosa, PRO, Dr. Juanita Realubin, mangidaulo iti komite ti blood services ken Atty. Everin Molina, legal officer.#


text:
Wikipedia:Dagiti biograpia ti sibibiag a tattao
Dagiti agur-urnos ket naskenda nga agan-annad no agikabkabil kadagiti pakaaamo a maipanggep iti sibibiag a tattao kadagiti ania man a panid ti Wikipedia.[1]Dagiti kastoy a banag ket makasapul ti nangato a grado ti panagrikna, ken nasken a nainget a maitunos kadagiti amin a maipakat a linteg, ti daytoy nga annuroten, ken dagiti tallo a bugas nga annuroten ti linaon ti Wikipedia:
Paammo[urnosen ti taudan]
- ^ Ti maysa a tao ket maipagarup a sibibiag malaksid no adda ti rason a sabali a pakamatian. Daytoy nga annuroten ket saan a maipakat kadagiti tao a nairangarangen a natay iti lumangan.


text:
BAGUIO CITY – Nasurok a P461 milion nga agduduma a klase ti droga ti nakumpiska idinto a nasurok a 30 dagiti natiliw gapu iti pannakainaigda iti illegal a droga iti Cordillera iti umuna a tallo a bulan daytoy a tawen, segun iti report itay nabiit manipud iti Philippine Drug Enforcement Agency.
Kinuna ni Chief Inspector Edgar Apalla, officer in charge ti PDEA iti Cordillera, nakumpiska dagiti droga ken naaresto dagiti drug pushers, dealers ken transporters babaen ti 27 nga operasion nga insayangkat dagiti polis iti first quarter ti 2009.
Kinuna ni Apalla a nakasamsam dagiti polis kadagiti insayangkatda nga operasion iti agdagup iti 127,550 grams a marihuana, 8.1 grams a shabu, 1,310,740 fully-grown marijuana plants, 111,196 half-grown marijuana seedlings, 3,500 grams of marijuana seeds, 20,001.7 grams a napagango a marihuana, 1,322.6 grams of hashish wenno concentrated marijuana resin, ken 209,916.75 grams a marijuana bricks.
Segun iti rekord manipud iti PDEA, kaadduanna kadagiti droga ti nakumpiska babaen dagiti checkpoints nga impasdekda ken iti pannakaaresto dagiti am-ammo a kameng ti grupo ti droga babaen ti buy-bust operations nga insayangkatda kadagiti nairaman iti target watch list dagiti drug personalities.
Kinuna ni Apalla nga immadu dagiti naaresto gapu iti droga agsipud kadagiti impormasion ken pannakitinnulong dagiti umili iti kampania ti kapolisan maikontra iti panagraira iti droga.
Bunga daytoy iti naing-inget a kampania iti information dissemination nga inangayda kadagiti nadumaduma a pagadalan iti rehion, segun ken ni Apalla.#


text:
Wednesday, January 31, 2018
KANNAWIDAN BICENTENNIAL YLOCOS FESTIVAL, MAANG-ANGAY
Cabugao, Ilocos Sur – Makipartisipar ti Gobierno Lokal ken ti ili a Cabugao, Ilocos Sur iti pannakaangay ti Kannawidan Bicentennial Ylocos Festival a nangrugi idi Enero 26, 2018 ken agpatingga inton Pebrero 11, 2018.
Maangay ti nadakamat a Festival iti Tamag Grounds, Vigan City, Ilocos Sur kadagiti nadakamat a petsa ket naimbitaran ti amin nga LGUs ken Siudad ti Probinsia ti Ilocos Sur a makipartisipar babaen iti awis ni Governor Ryan Luis V. Singson.
Sakbayna, inggannuat ti DA-LGU Cabugao nga idauluan ni Municipal Agriculturist Robert S. Savella iti pannakapataud/nagurnong kadagiti kangrunaan a maisagana a produkto-agrikultura ti ili a maisalip iti Agri Pinaka Contest ken ti Livestock Pinaka Contest inton Pebrero 1, 2018.
Ti Kannawidan/Bicentennial Ylocos Festival ket dar-ayan dagiti Government Employees, Opisiales ti Gobierno, Private Groups ken Residente. # (Web In-Action)
Maangay ti nadakamat a Festival iti Tamag Grounds, Vigan City, Ilocos Sur kadagiti nadakamat a petsa ket naimbitaran ti amin nga LGUs ken Siudad ti Probinsia ti Ilocos Sur a makipartisipar babaen iti awis ni Governor Ryan Luis V. Singson.
Sakbayna, inggannuat ti DA-LGU Cabugao nga idauluan ni Municipal Agriculturist Robert S. Savella iti pannakapataud/nagurnong kadagiti kangrunaan a maisagana a produkto-agrikultura ti ili a maisalip iti Agri Pinaka Contest ken ti Livestock Pinaka Contest inton Pebrero 1, 2018.
Ti Kannawidan/Bicentennial Ylocos Festival ket dar-ayan dagiti Government Employees, Opisiales ti Gobierno, Private Groups ken Residente. # (Web In-Action)
Posted by Bayan ng Cabugao, Ilocos Sur at 2:03 PM
Subscribe to: Post Comments (Atom)


text:
NARVACAN, Ilocos Sur. – Nagpulong ti maysa nga abogado iti polis a tinakaw ti tallo a tattao dagiti alahasna sada insalda iti maysa a pawnshop ditoy.
Inreport ni Abogada Gloria Corrales a tinakaw ti maysa a Vilma Tangcura, Nelia Rutab ken maysa a menor de edad, agtawen iti 14, a nailinged iti nagan a Juvy, dagiti alahasna a south-sea pearl set nga aritos nga aggatad iti P40,000; maysa a paris ti siopao pearl nga aritos nga aggatad iti P12,000 ken 1 a heart shape diamond ring nga aggatad met iti P50,000.
Iti panagpalutpot ti polis iti menor de edad a suspetsa, impudnona a naisalda dagiti alahas iti Elegant Jewelries a kukua ti maysa a managan Conrado Taculog.
Narekobre dagiti polis iti nasao a pagsaldaan ti maysa a pedaso ti aritos a south-sea pearl nga addaan brillantitos.
Agtultuloy ti inbestigasion dagiti pannakabagi ti linteg mainaig iti nasao a panagtakaw.#


text:
Dagiti lehislatibo a distrito iti Bukidnon
Dagiti Lehislatibo a Distrito iti Bukidnon, ket isu dagiti umuna, maikadua, maikatlo ken maikapat a distrito ken isu dagiti pannakabagi ti Probinsia ti Bukidnon iti Kamara dagiti Pannakabagi ti Filipinas. Ti Bukidnon ket paset idi ti pannakabagi ti Departamento ti Mindanao ken Sulu manipud idi 1916 aginggana idi 1935, daytoy ket naurnos idi a kas maymaysa a kongresional a distrito aginggana idi 1972. Manipud idi 1978 aginggana idi 1984 daytoy ket paset idi ti pannakabagi ti Rehion X, ken manipud idi 1984 aginggana idi 1986 nagbutos daytoy kadagiti 2 a sapasap a pannakabagi. Idi 1986 aginggana idi 2012, ti probinsia ket nairepresenta idi babaen kadagiti tallo a pannakabagi. Idi 2013, ti Bukidnon ket naidistrito manen kadagiti uppat a kongresional a distrito kalpasan ti Republika Tignay 10184, ti linteg a pannakabingbingay manen ti Bukidnon kadagiti uppat a lehislatibo a distrito , a pinirmaan idi babaen ni Presidente Benigno S. Aquino III iti Septiembre 28, 2012.[1][2]
Dagiti linaon
Umuna a distrito[urnosen | urnosen ti taudan]
- Dagiti ili: Baungon, Libona, Malitbog, Manolo Fortich, Sumilao, Talakag
- Populasion (2010): 278,952
1987 - 2013[urnosen | urnosen ti taudan]
- Dagiti ili: Baungon, Kalilangan, Libona, Malitbog, Manolo Fortich, Pangantucan, Sumilao, Talakag
- Kalawa ti daga: 2, 726.10 km² (32.9% iti kalawa ti Bukidnon)
Maika-2 a distrito[urnosen | urnosen ti taudan]
- Dagiti ili: Cabanglasan, Impasug-Ong, Lantapan, San Fernando
- Kalawa ti daga: 3, 144.44 km² (29.95% iti kalawa ti Bukidnon)
- Populasion (2010): 335,190
1987 - 2013[urnosen | urnosen ti taudan]
- Siudad: Malaybalay, Siudad ti Valencia
- Dagiti ili: Cabanglasan, Impasug-Ong, Lantapan, San Fernando
- Kalawa ti daga: 3, 751.57 km² (45.2% iti kalawa ti Bukidnon)
Maika-3 a distrito[urnosen | urnosen ti taudan]
- Dagiti ili: Damulog, Dangcagan, Don Carlos, Kadingilan, Kibawe, Kitaotao, Maramag, Quezon
- Kalawa ti daga: 1, 816.11 km² (21% iti kalawa ti Bukidnon)
- Populasion (2010): 414,213
Maika-4 a distrito[urnosen | urnosen ti taudan]
- Siudad: Siudad ti Valencia
- Dagiti ili: Kalilangan, Pangantucan
- Kalawa ti daga: 1, 104.06 km² (10.52% iti kalawa ti Bukidnon)
- Populasion (2010): 270,178
Maymaysa a distrito (awanen)[urnosen | urnosen ti taudan]
- ^1 Pimmusay idi 12 Oktubre1946.
- ^2 Nagtakem iti opisina kalpasan ti panangabak iti espesial nga eleksion a natengngel idi 11 Marso 1947.
- ^3 Naidutok a kas Sekretario ti Agrikultura iidi 1960; anagtultuloy a bakante ti tugaw aginggana iti patingga ti maika-14 a Kongreso.
Sapasap (awanen)[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas
- ^ Porcalla, Delon (Oktubre 5, 2012). "Napartuat ti maika-4 a lehislatibo a a distrito idiay Bukidnon". Philippine Star. Naala idi Oktubre 12, 2012.
- ^ Paras, Jesus Emmanuel M.; Flores, Florencio T. Jr.; Jose Zubiri III. "H. No. 5236". Kamara dagiti Pannakabagi ti Filipinas. Naala idi Oktubre 12, 2012.
- ^ a b c d e f "Kongresional a Biblioteka iti Kamara dagiti Pannakabagi ti Filipinas". Kamara dagiti Pannakabagi ti Filipinas. Naala idi Oktubre 12, 2012.
- ^ a b Official program of the inauguration of the Republic of the Philippines and the induction into office of His Excellency Jose P. Laurel. Bureau of Printing. 1943.


text:
VIGAN CITY – Ti BURIDEK ti umuna a naipasdek a museo iti Amianan a Luzon para kadagiti ubbing ken maikatlo iti sibubukel a pagilian, segun ken ni UST Prof. Eric Zerrudo, maysa kadagiti nangdisenio iti museo ken maysa nga adopted son daytoy a siudad.
Naluktan itay nabiit ti BURIDEK Children’s Museum iti Mira Hills Fil-Spanish Friendship Park kagiddan ti pannakaiselebrar ti UNESCO Heritage Cities Solidarity Day .
Aw-awisen ni Zerrudo dagiti ubbing a Bigueno a pumasiar iti nasao a museo a pakadiskubrean iti kinasiasino ni Ilokano.
Addaan iti tallo a pasdek, ti maris-kiaw (yellow) a pakadiskubrean ken pakairuaran ti kuriosidad ti ubing, maikadua ti maris-asul (blue) a pakaammuan iti kinasiasino (identity) ken ti maris-pink a pakairuaran iti responsibilidad ken continuity.#


text:
VIGAN CITY – Tapno agtultuloy a maprotihiran dagiti mannalon ti tabako ditoy probinsia ken ad-adda pay a mapasayaat ti presio, naikiddaw ti tinawen a tripartite conference.
Impresentar ni Bokal Jose “Pepito” Bunoan iti session ti provincial board ti maysa a resolusion iti panangiyendorso ni Gov. Deogracias Victor Savellano a kasapulan ti pannakaideklara iti umuna a lawas ti Oktubre nga “ Annual Tripartite Conference” iti industria ti tabako.
Maipalagip nga idi napalabas a tawen, inlungalong ti gobernador ti maysa dialogo iti nagbaetan dagiti amin a mannalon ti tabako, traders, NTA, 2nd District Cong. Eric Singson ken dadduma pay a maseknan ket babaen ti panagmaymaysada, nagun-odda iti tripartite conference ti nangatngato a presio ti tabako.#


text:
Pagsasao a Lampung
Ti pagsasao a Lampung ket ti pagsasao ti probinsia ti Lampung ti Indonesia idiay akin-abagatan nga ungto Sumatra.Daytoy ket rimpuok ti dialekto nga agraman kadagiti dua a nangruna a dialekto, ken mabalindan a makaanayen a naisangayan a maikeddengdan a pagsasao: Abung/Pepadun (Lampung Nyo) ken Pesisir/Say Batin (Lampung Api). Ti maikatlo, Komering, ket sagpaminsan a naikedkeddeng a parte ti Lampung Api, babaen dagiti dadduma daytoy ken naisangayan a pagsasao. Ti Lampung Api ket ti prestihio a karuay.
Dagiti nagibasaran[urnosen | urnosen ti taudan]
- ^ Lampung Api iti Ethnologue (Maika-18 nga ed., 2015)
Lampung Nyo iti Ethnologue (Maika-18 nga ed., 2015)
Komering iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Lampung". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
Dagiti akinruar a silpo[urnosen | urnosen ti taudan]
- Charlie Hanawalt, 2006. 'Bitter or sweet? The vital role of sociolinguistic survey in Lampungic dialectology'
- Karl Andebeck, 2006. 'An initial reconstruction of Proto-Lampungic'


text:
Ni Jaime M. Agpalo, Jr.
Maysa kadagiti porma ti dandaniw ket ti daniw a tuluyan (tulang tuluyan). Nabayagen a kayatko met a suraten ti maipapan itoy ngem naitantantan, agingga iti saan a napakpakadaan a pasamak ket lalo la ket ngarud a nagaburan ti idea. Ita man laengen a limtaw — iti panagsapsapultayo iti idea a suraten, nalagiptayo daytoy daniw a tuluyan. Nasurattayon ti ehemplo daytoy a daniw iti daytoy met la a kolum, kas pakauna daytoy a sinurat.
Kadagiti awanan pamalpalatpatan kadagiti porporma ti dandaniw lalo itoy a porma a tuluyan, ipagarupna la ketdi a saan a daniw daytoy. Adda la ketdi saan a makaammo a porma met ti daniw daytoy. Nalatak a porma ti daniw ngem saan a nalatak ken ni Ilokano. Di ammo no apay.
Iti laksid iti kinapopularna a porma ti daniw, dua laeng a mannaniw nga Ilokano ti napaliiwko a nangar-aramat itoy a porma. Ngarud, maysa a topiko nga addaan iti nalawa nga espasio iti daytoy a kolum. Isu a sinuratko ti maipapan itoy.
Ti disiplina ti daniw? Saan a napukaw ti disiplina iti panagsurat kadagiti tayutay wenno naindaniwan a balbalikas. Uray iti panagsuratan iti daniw nga achmeism wenno daniw-parparaangan a pakabasaan kadagiti dandaniw a nalaka a maawatan ken saan a nagkawes iti tayutay, adda latta disiplina a suroten.
Napintas daytoy a porma ta naisangsangayan iti amin a porma. Tuloytuloy, dirediretso ket saanen a nagaramat pay iti istansa. Tuloytuloy, isu a tuluyan? Diak masinuo. Nalabit a wen, nalabit a saan. Ngem ad-adda a patiek a daytoy ti tuodanna.
Diak makapanunot iti Ilokano a termino itoy. Aminek, diak met kayat a pursaran ti mangpanunot isu a daniw a tuluyan kunatayo lattan. Wenno mas kombinientetayo nga awagan lattan iti daniw a tuluyan wenno daniw-tuluyan.
Iti bukodko a kapanunotan, ti panagaramat iti pinutar a sao (coin word) ket saan a maikanatad iti daytoy a situasion ta ad-adda a rumimbaw ti mas popular a termino. Uray adda termino a kaipapananna-katukadna iti Ilokano no narigatto met laeng a maawatan ti kaadduan a readers, lumtaw ket lumtawto latta dagiti mas popular a termino. Di laeng nga iti lengguahe ni Ilokano iti pakapasamakan daytoy no di uray iti Tagalog ken dadduma pay.
Kas nadakamatkon, nupay naisangsangayan a porma ti daniw-tuluyan, dua laeng met a mannaniw nga Ilokano ti napaliiwko nga agdandaniw iti kastoy a porma. Daytoy ti paliiwko. Siempre, kas agpalpaliiw kadagiti dandaniw nga Ilokano, nadlawtayo daytoy a banag.
Ngem diak masinuo no apay a saan a tapogan ni Ilokano daytoy a porma a nalatak iti Tagalog ken iti English. Uray kadagiti dadduma a lengguahe iti ballasiw-taaw a naipatarus iti English nga intay nabasbasa. Ngarud, nalatak a porma daytoy. Ngem apay ngarud a dua laeng nga Ilokano ti napaliiwtayo a mangar-aramat itoy no nalatak a porma?
Interesting a topiko, di kadi?
Iti daniw, unaentayo a kitaen ti porma imbes a ti kinarakaran ti daniw wenno kababagas ti daniw a mismo ti ibuksilan nga umuna. Ngamin umuna latta met nga umapay iti muging daytoy a saludsod: ‘Ania ngata a daniw daytoy?’ Sumaruno met ditan ti pannakasuratna.
Saanko a patien a saan nga ammo ti kaaduan a mannaniw nga Ilokano daytoy porma. Saan la siguro a nalatak iti muging ni mannaniw? Mamatiak nga ammo ti kaaduan a mannaniw nga Ilokano ti kastoy a porma ta maysa kadagiti maiyad-adal iti eskuelaan—iti man sekundaria ken iti kolehio. Ngem apay ngarud a kunaek a dua laeng a mannaniw ti pakapaliiwak a mangus-usar itoy? Uray kadagiti nagkauna a dandaniw nga innak nabasbasa ket awan ti malagipko ken napaliiwko a kastoy a porma.
Iti paliiwko kadagiti dandaniw nga Ilokano, dagiti laeng dandaniw da Aurelio Agcaoili ken Roy Aragon ti nakaimatangak a nakaaramatan daytoy a porma wenno nagar-aramat kadaytoy a porma. No apay nga isuda laeng ti pakapaliiwantayo, diak ammo, diak masinuo ti rason.
Apay ngata? Saludsod a rumbeng nga adalen tapno maibuksilan ti rason ken gapuna.
(Adda tuloyna)


text:
VIGAN CITY – Inrusat ti gobierno ti siudad ditoy babaen ti panangidaulo ni Mayor Eva Marie S. Medina ti Vigan City river cruise project tapno ad-adu pay ti maawis a turismo ditoy.
Segun iti mayora, linawlaw ti karayan ti Pantay, Govantes river ken ti Mestizo river ti Vigan idi un-unana ket ditoy ti sentro ti panagtagilako ken industria idi panawen dagiti Kastila.
Malaksid nga ad-adu ti maawis a turista, mapaadda ti panggedan dagiti residente ditoy babaen daytoy a proyekto.
Maibilang nga Intramuros of the North, nakalista daytoy a siudad a kas maysa kadagiti tawid ti sangalubongan.#


text:
KASLA samiweng iti panagdengngeg ni Anton ti aweng ti napatit a nagalusan ti bomba idi Maikadua a Gubat Sangalubongan a pannakakampana a naibitin iti sikigan ti Gabaldon building a yan ti Industrial Arts roomda. Dinarasna nga indulin ti notebook ken librona idi makapagpakada ni Ma’am Judith, ti kaudian a maestrada iti klaseda iti malem. Kasla makitkitana itan ti naragsak a panangpasungad kenkuana ni Inang Pinang iti lalaktawan ti pinan-aw a balayda a kas inaldaw nga ar-aramiden daytoy. Kailiw la unay ti inada uray agmalem laeng a di makita daytoy.
Ngem di pay mabalin ni Anton ti agawid. Batang ti grupoda ti agdalus iti siledda. Masapul a nasileng daytoy tapno saanda a mapagungtan ken ni Ma’am Shirley nga adbayserda ‘ton bigat.
Nagiinnunada kada Fred ken Dexter a nagturong iti garden iti likud. Naglip-akda iti sagduduada a bulong-saba. Nagalada pay iti bulong-kariskis a nalabsanda.
Nakasagaden dagiti babbai a kaduada idi makasublida iti kuarto. Rinugianda a dagus ti nagiyablat kadagiti bulong nga innalada. Kalpasanna, nagtitinnulongda a naglampaso. Mabalinen a pagsarmingan ti kinasileng ti kuartoda idi malpasda.
Innalana ti bagna iti suli kalpasanna. Dinarasna ti nakibunggoy kadagiti padana nga ubbing. Intarengtengna ketdi ti nagna. Masapul nga aramidenna ti kastoy ta di maamitan. Adayo pay met ngarud ti purokda. Nawatiwat ti kataltalonan a daliasatenna. Adda pay waig a ballasiwenna. No apay met ngamin a di man la masukon ni tatangda. Ngem maawatanna met ketdi. Adu ti trabaho daytoy iti talon ken bangkag.
Ngem di pay nakaadayo idi kellaat lattan a napitik ti makanawan a lapayagna. Nakangirsi ni Andres, kaduana dagiti tallo a bulastog a kaklaseda, a nangkallabay kenkuana.
“Adda reklamom?” naala pay laeng daytoy ti nangsipat kenkuana.
Napangilangil laeng. Wen, dakdakkel ni Andres ngem dina kettatan daytoy iti ania man a klase ti laban. Iti edadna laeng a dose, simmabunganayen dagiti takiagna a naalana iti kababalsig no kasta nga adda wayana. Agarup lima kadapan ti katayagna.
Ngem dina la ngamin kayat a tutopan ni Andres! Napintek iti lagipna ti pammagbaga ni Ina Pinang: Adaywam ti aniaman a klase ti riribuk. Saan a kinatakrot ti kumayakay…
Inaldaw lattan a pagaangawan ti grupo ni Andres. No dadduma, alaenda ti balonna a liningta a kamotit sa pagpipinnasaanda a kasla bola ti basketbol. Awanton ti nagmamaayanna inton isublida, nakadagdaga ken napirpirsayton.
Adda pay ‘di aldaw nga inlemmengda ti bagna. Ti la nagsapsapulanna. Adda nakaibaga nga adda iti tuktok ti kaimito iti likud ti kuartoda. Iti yuulina, kinagat dagiti ammimisay. Napaikkis pay iti sakit.
Nupay awan ti makaibaga no akin-aramid kadayta, ammo lattan ni Anton a ti grupo ni Andres. Awanen ti sabali pay a manglokloko kenkuana.
Inanusanna pay idi ti bisinna ta napattog ti balonna. Kairuruarna idi daytoy ket imparabawna iti tugawna. Ti makadakes, simrek ti grupo ni Andres nga agkikinnamatan. Inrantada a dinalapus ti tugawna ket uray la naiburandis ti kanenna koma.
Imbes nga agkiddawda iti pammakawan, inum-umsida ketdi a kinatkatawaan.
“Daing a nakset! Ha-ha-ha!”
Dina pay malipatan dagiti aldaw a paspasimsimanda. Gapu ta ammon da Andres a kanayon a nalingta a kamotit ti balonna, im-imasenen dagitoy ti agtugaw iti sangona no kasta a reses kabayatan a ngusngusaben dagitoy dagiti sandwiches a balonda. Uray agpaing, surotenda met latta.
Adda met ketdi aldaw a kuarta ti balonna. Ngem mano met laengen dayta salapi? Maysa laeng a kornik. Isu a no maminsan, kaykayatna payen ti agbalon ta mabsog pay. Natangken no kua ti bussogna no makakaan iti liningta a kahoy wenno kamotit.
Uray no kasano a sakit ti nakemna no kasta a pagaangawan ti grupo ni Andres, saan latta a maala ni Anton ti turedna nga agipulong kadagiti maestrada. Mabuteng. Anak ti maestra ni Andres. Awanto met laeng ti mamaay ti amin. Napaneknekanna daytan. Nagaangawan ngamin iti naminsan da Andres ni Itong a kapurokanna. Nagpulong ni Itong ngem isu pay ti nagbalin a dakes.
“Naalam met ti assignmenttayo itay, Perperroka?” pinitik manen ni Andres ti lapayagna. Kasta unay nga ayek-ek da Andoy, Baldo ken Eddie a barkadana.
Dayta pay ti kagurgurana. Adda met naganna: Anton – a naipasurot iti patron ti ilida a maselselebraran ti piestana tunggal maikatlo nga aldaw ti Mayo. Dayta met nga aldaw ti kasangayna. Ngem no apay ketdi a birbirngasanda iti Perperroka!
Gapu kadi iti pukisna a semi-kalbo? A ti la buok iti sungabanna ti mabati? Ngem awan met mabalinna ta dayta ti kayat ni Ama Kidser. Kasta kano met ti pukis ti amana idi isu ti agbasbasa.
Malagipna ita ti insubli itay ti maestrada nga assignmentda iti Values a nagbalin metten a leksionda. Naalana amin. Maipanggep daytoy iti pamilia. Ania ti pamilia? Ania ti akem daytoy iti kagimongan? Asino dagiti mangbukel iti pamilia?
Isu itay ti inawagan ti maestrada a mangsungbat iti umuna a saludsod. Ti pamilia, Ma’am, ket isu ti kabassitan a paset ti gimong. The basic unit of a community. Ditoy ti umuna a pakatubayan ti maysa nga ubing.
Nagtungtung-ed pay ni Ma’am Visitacion kalpasanna.
Nakitana ketdi ti kinatadem dagiti mata ni Andres a naiturong kenkuana.
Ammona lattan nga umapal daytoy. Kasano, awan ti assignmentna. Agpayso, maestra ti inana ngem di met ibagbaga daytoy nga adda assignmentda. Kasla ketdi aleng-aleng ti panagbasana.
“Nairanrana laeng,” sipapakumbaba a sungbatna. Piniritna ti lapayagna. Nasaniit. Panagriknana, limmabbasit daytoy.
“Lastog!” addayta manen ti sabali pay a pannakapitik ti lapayagna.
Napasul-oy iti sakit.
‘Ton kuan, naingayemngemna. No dina la ngata pampanunoten ti pammagbaga ni Ina Pinang, nabayagen a naparamananna daytoy nga Andres!
Anusam bagi, kinunana lattan, total, ngannganin agrikep ti klase. Agbasakanton idiay ili. Dimonto met ngatan kaadalan daytoy a lastog.
(Adda tuloyna)


text:
VIGAN CITY – Kinuna ti maysa nga opisial ti Department of Education a maipatungpal ti Special Education program iti sibubu kasapulan nga awaten ti amin a pagadalan ken unibersidad dagiti persons with disabilities tapno masagrapda met ti pagsayaatan nga ited ti edukasion,” kinuna ni Inciong.
Naangay met ti seminar nga addaan iti modules para iti SPED manipud Agosto 17-21. Para daytoy kadagiti mangisusuro a mangimatonto iti SPED ditoy Ilocos Sur.
Addaan ti seminar iti tema nga “SPED in the Midst of Education For All”.
Kabayatanna, kinuna ni Ilocos Sur Schools Division Superintendent Marino Baytec a maragsakan ta ditoy probinsia ti nangirugianda iti programa.
Kinunana a paset daytoy ti mission ti ahensia nga apaman a madanon ti 2015, agad-adalen ti amin nga ubbing uray dagiti addaan rangkap wenno special children.
Impalgak ni Baytec a kitkitaenda ti posible a pannakaipasdek ti dua nga SPED centers iti probinsia.
Innayon ni Baytec a nupay awan pay ti SPED centers iti probinsia iti agdama, addan sumagmamano a pagadalan nga agaw-awat iti special children a pakaibilangan ti Narvacan, Sta. Lucia, San Vicente, Magsingal, San Juan ken Cabugao.#


text:
San Mariano, Isabela
Ti San Mariano ket maysa a primera klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti San Mariano ket nabingbingay a politikal iti 36 a barbaranggay.[2]
- Alibadabad
- Binatug
- Bitabian
- Buyasan
- Cadsalan
- Casala
- Cataguing
- Daragutan East
- Daragutan West
- Del Pilar
- Dibuluan
- Dicamay
- Dipusu
- Disulap
- Disusuan
- Gangalan
- Ibujan
- Libertad
- Macayucayu
- Mallabo
- Marannao
- Minanga
- Old San Mariano
- Palutan, ti lugar ni Bonnie Laciste
- Panninan
- Zone I (Poblacion)
- Zone II (Poblacion)
- Zone III (Poblacion)
- San Jose
- San Pablo
- San Pedro
- Santa Filomina
- Tappa
- Ueg
- Zamora
- Balagan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Babaen ti suporta ni Mayor Edgardo “Ediboy” S. Cobangbang, Jr. iti panangpabilegna ken panangtarabayna kadagiti mannalon, nagturong ti grupo dagiti recipient-associations idiay Opisina ti DA, Vigan City babaen ti panangbayabay ni OIC Nereo S. Daproza a kaduana da Mrs. Ester Aguimbag ken Mr. Robert Savella, agpapada nga AT’s iti DA-LGU Cabugao.
Kalpasan a nai-release dagiti makinaria, siraragsak dagiti opisiales ti 5 nga asosasion a nangawat kadagitoy.
Kanaig daytoy, uppat met nga asosasion ti mangngalap ti nabenepisiaran ken immawat ti uppat a Payao Fishing Nets a mapasurotan ti maysa a motor banca babaen iti nagkammayet a proyekto nga impaay ti Department of Labor and Employment (DOLE) ken LGU-Cabugao nga idauluan ni Mayor Ediboy. Inawat dagiti mangngalap dagitoy a pagimbagan iti imatang ni Mayor Ediboy agraman dagiti ramit-makinaria dagiti mannalon iti pannakaidagasda iti arubayan ti Munisipio. Dagitoy a ramit-pagkalap ket naipaay babaen ti Livelihood Enhancement Program ti Ahensia ken panangidarirag/panangtulong ti Gobierno Munisipal tapno agtultuloy ken naan-anay a matulongan dagiti mangngalap. Dagiti asosasion a nakagun-od ket ti New Daclapan Fishermen Association, Daclapan Rang-ay FA, Daclapan Namnama FA ken Gin-awa FA.
Ti pannakaited dagitoy a proyekto ket resulta ti agtultuloy a pannakikammayet ti LGU kadagiti mayataday nga Ahensia ti Gobierno a maipaay iti sektor dagiti mannalon ken mangngalap iti ili a Cabugao. # (Web In-Action)


text:
Mandaue
Ti Siudad ti Mandaue ket maysa a primera klase a siudad iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Siudad ti Mandaue ket nabingbingay a politikal iti 27 a barbaranggay.[2]
- Alang-alang
- Bakilid
- Banilad
- Basak
- Cabancalan
- Cambaro
- Canduman
- Casili
- Casuntingan
- Centro (Poblacion)
- Cubacub
- Guizo
- Ibabao-Estancia
- Jagobiao
- Labogon
- Looc
- Maguikay
- Mantuyong
- Opao
- Pakna-an
- Pagsabungan
- Subangdaku
- Tabok
- Tawason
- Tingub
- Tipolo
- Umapad
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Para Kadagiti Agdadamo a Mannurat
Ipalagip ti Secretariat ti AMMA Foundation Literary Awards (AMMAFLA) nga aggibus ti Salip iti Sarita ti Maika-19 nga AMMAFLA iti Enero 31, 2017.
Nairanta ti pasalip ti AMMAFLA kadagiti agdadamo a mannurat iti Ilokano a “kas pangaron iti reggetda a mangpatadem pay iti plumada.”
Kas kadagiti sarita a nangabaken iti pasalip ti AMMAFLA, mairamanto met a mailibro dagiti sarita a mangabak iti daytoy nga edision ti AMMAFLA, kas kinuna dagiti mangimaton iti AMMAFLA a da Amado ken Gloria Yoro, Francisco ken Aurora Ponce, ken Alfredo ken Cherry Quibol (agpapada nga agindegen iti Hawaii).
Inruar ti AMMAFLA ti librona a Dagiti Premiado a Sarita (1997-2014) iti kombension ti GUMIL idi 2015. Naipalaon iti nasao nga antolohia dagiti nangabak a sarita iti AMMAFLA sipud narugian ti salip idi 1997 agingga iti 2014.
Dagiti pagannurotan ti maika-19 nga edision ti salip.
1. Aggibus ti salip iti Enero 31, 2017.
2. Agpaay laeng ti salip kadagiti agdadamo a mannurat iti Ilokano. Iti daytoy a salip, maibilang nga agdadamo ti mannurat no awan pay ti naipablaak a saritana iti Bannawag. No adda man, di koma nasursurok ngem tallo ti naipablaakna agingga iti Oktubre 24, 2016 a bilang ti nasao a magasin.
3. Siwawayawaya ti autor a mangpili iti topiko ti isalipna a sarita.
4. Agatiddog ti sarita iti 10-15 a panid iti short bond paper, naimakinilia, wenno saan, naikompiuter iti doble espasio (Times Roman Medium 12 pts. iti computer), ken adda espasio wenno margin a maysa a pulgada iti amin nga igid ti papel.
5. Maysa laeng a sarita ti mabalin nga isalip ti tunggal autor.
6. Nasken nga orihinal, di pay naipablaak wenno naadaw iti ania man a sinurat ti isalip. Nasken met a saan a naipatarus ti pakisalip manipud iti sabali a lengguahe ken nasken a bukod a putar ti autor ti pakisalipna.
7. Ti parbo a nagan ti autor ti agparang a naganna a kas autor ti sarita. Ipatulod ti pakisalip iti uppat a nadalus a kopia ken pakuyogan iti narikpan a sobre a naglaon iti pudno ken parbo a nagan ti autor, paulo ti pakisalip, kaudian a ladawan ken ababa a pakasaritaan ti biag ti autor, adres ti agdama a pagnaedan, agraman e-mail address ken numero ti selpon wenno telepono a mabalin a pakakontakan iti autor. Iti rabaw ti sobre, isurat ti paulo ti sarita ken parbo a nagan ti autor.
8. Ipatulod ti pakisalip babaen ti koreo wenno personal nga idatag iti daytoy nga adres: Short Story Writing Contest, 19th AMMAFLA, c/o Bannawag, Manila Bulletin Publishing Corp., Muralla corner Recoletos Sts., Intramuros, 1002 Manila. Nasken a maawat ti Bannawag ti pakisalip iti di naladladaw ngem iti Enero 31, 2017. Saan a mairaman iti salip ti entry a maawat kalpasan dayta a petsa.
9. Dagiti gunggona: Umuna a Gunggona, P10,000.00; Maikadua, P8,500.00; ken Maikatlo, P7,000.00. Maipaayan pay dagiti mangabak iti sertipiko ti pammadayaw. Adda met karbengan dagiti hurado a mangkissay iti bilang dagiti mangabak no awan ti makapatar iti bukodda a pagbatayan dagiti mangabak. Mabalinda met ti mangparnuay iti sabali a gunggona, no kasapulan.
10. Mapakaammuanto dagiti mangabak no kaano ken sadino ti pakapadayawanda. No met matakuatan a sinalungasing ti mangabak ti Pagannurotan Blng. 2 wenno ti Blng. 6, maibabawi ti premiona ken mapawilanton a makisalip iti ania man a pasalip ti AMMAFLA.
(Naipablaak iti Bannawag, Disiembre 5, 2016 a bilang.)


text:
Itogon, Benguet
Ti Itogon ket maysa a primera klase nga ili iti probinsia ti Benguet iti Filipinas.
Dagiti baranggay[urnosen | urnosen ti taudan]
Ti ili ti Itogon ket nabingbingay a politikal iti 9 a barbaranggay.[2]
- Ampucao
- Dalupirip
- Gumatdang
- Loacan
- Poblacion (Central)
- Tinongdan
- Tuding
- Ucab
- Virac
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Benguet". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015] (iti Ingles) naala idi Hunio 10, 2016
- ^ "Probinsia ti Benguet". Datos ti Populasion ti Ili. Dibision ti Panagsukisok ti LWUA. Naala idi 10 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
BANTAY, Ilocos Sur – Innem a daan a bomba ti naduktalan itay nabiit dagiti polis iti maysa a junkshop ditoy.
Kinumpiska dagiti polis nga indauluan ni Police Inspector Arsenio Ramos dagiti naduk-talanda a vintage bombs iti Gandara Junk Shop a masa-rakan iti Barangay Naguiddayan ditoy kabayatan ti panangiwayatda iti inspeksion ken desiminasion maipanggep iti R.A. 7832 wenno Anti- Electricity and Electronic Transmission Lines/Materials Pilferage Act of 1994 kadagiti nadumaduma a junkshops ditoy.
Maibasar iti palawag ni Christopher Abundancia y Santos, 38, mangimatmaton iti junkshop, ken tubo iti Malabon, nailako kenkuana dagiti bomba sumagmamanon a bulan ti napalabas.
Saannan a malagip no siasino dagiti nangilako kadagiti bomba.
Kinuna ni Ramos a dua ti nabiag pay idinto nga uppat ti saanen, segun iti explosive ordinance disposal team (EOD) nga inayabanda .
Adda ita iti ikut ti provincial police office dagiti nasao a bomba.#


text:
Inggaedko ti nagadal tapno ipakitak kenkuana a saannak a dambel wenno kuneng a kas kinunana.
Maysa a malem, Manong Danny, diak nakaitugot iti pagdalusmi iti garden iti subjectmi nga Agriculture. Nagdanagak ta sigurado nga agunget ni Maestro Olivar a maestromi. Naistrikto ken naunget ti maestromi. Idi damagenna no sino ti awan ti intugotna, inngatok ti imak. Limakami ngata nga awan naitugotna.
“Umaykayo ditoy sango!” kinunana.
Pinaruar ti maestromi dagiti adda intugotna sanakami sinango. “Makitayo dayta bigao nga adda bukel ti balatongna, ken makitayo kadi dayta ladawan ni Congressman Cua a nakakatawa?”
“Wen sir,” kinunami.
“Agparintumengkayo dita agingga a malpas ti orastayo ditoy.”
Agmaysa nga oras a nakaparintumengkami, Manong Danny.
Nagsangitkami a lima. Saan laeng a gapu ta nasakit ti tumengmi no di gapu iti kinaulpit ti maestromi nangruna kadakami nga awan ti mabalbalinna.
Ngem imbilangko dagitoy a pannubok ken karit iti kinatibkerko a mangtun-oy iti arapaapko.
Manong Danny, nagturposak ngarud iti elementaria a naimula kaniak ti pananglais ken panangparigatda kaniak.
Simrekak iti first year iti Diffun High School. Tapno adda mainayonko iti balonko a kuarta, inan-anusak ti timmulong kadagiti dadakkelko iti trabahoda iti talon. Agbasbasa met dagiti dua a manongko iti CNSAT iti Cabarroguis agsipud ta nabiit pay a naipatakder ti DHS. Masansan a makisalip da manong ken ni kasinsinmi nga Angelo iti isports ket nagab-abakda. Nalaingda iti pole vault, long jump ken track and field.
Gapu iti pammadayaw a maiyuk-okkor kadakuada, naawisak met a makisalip iti district meet ti pagadalanmi. Track and field ti nakisalipak. Nangabakak, manong. Agingga a nailabanak iti SCUAA, IRAA ken iti Palarong Pambansa. Nakadanonak iti nadumaduma a probinsia kas iti Naga City. Uray ni Insan Angelo, napan nakisalip idiay Iloilo City idi naangay sadiay ti Palarong Pambansa idi 1991.
Nakagun-od ti kasinsinko iti gold, silver ken bronze medal. Saanak met a nagpaudi, manong, adda met nagun-odko a medalia iti inkami panakiay-ayam.
Naragsakkami ta naipakitami nga adda kabaelanmi… a saankami a mennel.
Wen, Manong Danny, iti isports ti nakaidayawan ti pamiliami a Gacusan iti ilimi a Diffun.
Idi agturposak iti high school, siak ti napadayawan nga Athlete of the Year. Nalapunosak iti ragsak idi maiyaspili ti medalia kaniak. Idi agsabat ti matami ken ni Ma’am Madronio, saan a nakatimek, ket nakunak iti bagik, naamirisna ngatan a saan a mennel dagiti ag-Gacusan.
Wen, Manong Danny, desididoak a siak ti umuna nga ag-Gacusan ditoy ayanmi a makaturpos ti karera, saan nga agnanayon nga aglaklako laeng iti nateng ken kumarkaramut iti daga.
Intuloyko ti nagbasa iti Quirino State College. Nangalaak iti kinapolis. Nupay dakkel ti magastosko gapu ta ad-adayo ti pagadalak, inanusak, manong.
Narigat ti trainingmi ngem naisaganakon ti bagik. Idi addaak iti high school, nagbalinak a PMT Officer.
Wen manong, agpayso la unay nga adu ti pannubok ken rigat a naglasatak sakbay a naileppasko ti kinapolisko. Adda dagiti panawen a seknannak iti pannakaupay ken panagduadua ngem pinapigsak ti panunot ken pakinakemko babaen ti panagkararagko iti Namarsua. Ti Apo ti nagbalin a kamangko kadagiti panawen nga aglalabbet dagiti pannubok nga agpanggep a mangibalat iti kinatibkerko.
Ita, maysaakon a naan-anay a polis. Naragsakak, manong, nagsam-it gayam ti balligi kalpasan dagiti karit iti biag.
Manong Danny, addaanak metten iti asawa, maysa a maestra, ken dua ti annakmi. Kanayonko nga ipalpalagip kenkuana a dina tagibassiten ti kabaelan dagiti marigrigat nga ubbing.
Ken manong, saan laeng a siak ti nakaturpos kas polis, karaman pay ti kasinsinko a babai. Ket no ipalubos ti Apo, iti sumarsaruno a tawen, saan laeng a dua no di ket ad-adu pay a Gacusan ti makaadal.
Ala kastan, Manong Danny, gibusakon toy pakasaritaan ti biagko.
Ibatik man ti ballakad kadagiti kadagiti padami a marigrigat iti saanda a pannakapukaw iti namnamada. Agkammatalektayo ken ni Apo a Namarsua, agkiddawtayo kenkuana ket dinatayo baybay-an.
Agyamanak unay iti panawenmo a nangbasa iti daytoy a suratko.
Toy pagayammo,
Jerry Gacusan


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Mateo 16:1-28
16 Ditoy immasideg kenkuana dagiti Fariseo+ ken dagiti Saduceo ket, tapno sulisogenda, kiniddawda kenkuana a mangipakita kadakuada iti pagilasinan manipud langit.+2 Kas sungbat kinunana kadakuada: “[[No dumteng ti rabii nakayugalianyo a kunaen, ‘Nasayaatto ti paniempo, ta ti tangatang lumabaga a kas iti apuy’;3 ket iti bigat, ‘Nalam-ekto, natutudo a panawen ita, ta ti tangatang lumabaga a kas iti apuy, ngem nalulem ti buyana.’ Ammoyo no kasano nga itarusan ti langa ti tangatang, ngem dagiti pagilasinan dagiti tiempo saanyo a kabaelan nga itarusan.]]+4 Ti nadangkes ken mannakikamalala a kaputotan agtultuloy nga agsapul iti pagilasinan, ngem awanto ti pagilasinan a maited iti dayta+ malaksid ti pagilasinan ni Jonas.”+ Gapuna isu pimmanaw, a binaybay-anna ida.+5 Ita bimmallasiw dagiti adalan iti sabali a bangir ket nalipatanda ti mangitugot kadagiti tinapay.+6 Kinuna kadakuada ni Jesus: “Pagtalinaedenyo a silulukat dagiti matayo ket siputanyo ti lebadura dagiti Fariseo ken dagiti Saduceo.”+7 Gapuna rinugianda nga irason iti nagtetengngaanda, a kunkunada: “Saantay a nangitugot iti aniaman a tinapay.”8 Yantangay ammona daytoy, kinuna ni Jesus: “Apay a kastoy ti irasrasonyo iti bagbagiyo, gapu ta awan tinapayyo, dakayo a bassitan pammati?+9 Saanyo kadi pay a makita ti punto, wenno saanyo kadi a malagip ti lima a tinapay no kadagidiay lima ribu ken no mano a labba ti naurnongyo?+10 Wenno ti pito a tinapay no kadagidiay uppat a ribu ken no mano a labba ti taraon ti naurnongyo?+11 Kasano a saanyo a mailasin a diak nagsao kadakayo maipapan kadagiti tinapay? No di ket siputanyo ti lebadura dagiti Fariseo ken dagiti Saduceo.”+12 Idin natarusanda a kinunana a siputanda, saan a ti lebadura dagiti tinapay, no di ket ti sursuro+ dagiti Fariseo ken dagiti Saduceo.13 Ita idi nakagteng kadagiti paset ti Cesarea Filipos, inim-imtuod ni Jesus kadagiti adalanna: “Siasino ti Anak ti tao sigun iti panagkuna dagiti tattao?”+14 Kinunada: “Ti sumagmamano kunada a ni Juan a Mammautisar,+ ti dadduma ni Elias,+ kaskasdi a ti sabsabali ni Jeremias wenno maysa kadagiti mammadto.”15 Kinunana kadakuada: “Dakayo, nupay kasta, siasinoak iti panagkunayo?”+16 Kas sungbat kinuna ni Simon Pedro: “Sika ti Kristo,+ ti Anak ti sibibiag a Dios.”+17 Kas sungbat kinuna kenkuana ni Jesus: “Naragsakka, Simon nga anak ni Jonas, agsipud ta saan nga impalgak kenka dayta ti lasag ken dara, no di ket ni Amak nga adda iti langlangit.+18 Kasta met, kunak kenka, Sika Pedroka,+ ket iti daytoy a dakkel a bato+ bangonekto ti kongregasionko, ket dagiti ruangan ti Hades+ saandanto a maringbawan dayta.+19 Itedkonto kenka dagiti tulbek ti pagarian ti langlangit, ket aniaman a galutam ditoy daga isunto ti banag a nagalutan iti langlangit, ket aniaman a warwaram ditoy daga isunto ti banag a nawarwaran iti langlangit.”+20 Kalpasanna siiinget a binilinna dagiti adalan a saanda a sawen iti asinoman nga isu ti Kristo.+21 Manipuden iti dayta a tiempo rinugian ni Jesu-Kristo nga impakita kadagiti adalanna nga isu masapul a mapan idiay Jerusalem ket agsagaba iti adu a banag manipud kadagiti lallakay ken iti panguluen a papadi ken kadagiti eskriba, ket mapapatay, ket iti maikatlo nga aldaw maibangon.+22 Gapu itoy isu impakni ni Pedro ket rinugianna a binabalaw, a kunkunana: “Kaasiam ta bagim, Apo; saanto a pulos mapasamak kenka daytoy a pagtungpalan.”+23 Ngem, idi sinangona, kinunana ken Pedro: “Inka iti likudak, Satanas!+ Maysaka a pakaitibkolak, agsipud ta pampanunotem, saan a ti pampanunot ti Dios,+ no di ket ti pampanunot ti tattao.”24 Idin kinuna ni Jesus kadagiti adalanna: “No ti asinoman kayatna ti sumurot kaniak, paglikudanna koma ti bagina ket bagkatenna ti kayona a pagtutuokan ket agtultuloy+ a surotennak.25 Ta siasinoman nga agtarigagay a mangisalakan iti kararuana mapukawnanto dayta; ngem siasinoman a makapukaw iti kararuana maigapu kaniak masarakannanto dayta.+26 Ta ania ti magunggonanto ti maysa a tao no magun-odna ti intero a lubong ngem mapukawna ti kararuana?+ wenno anianto ti ited ti maysa a tao a kasukat+ ti kararuana?27 Ta ti Anak ti tao naikeddeng nga umay iti dayag ni Amana agraman dagiti anghelna, ket kalpasanna supapakannanto ti tunggal maysa sigun iti panagtigtignayna.+28 Pudno kunak kadakayo nga adda sumagmamano kadagidiay sitatakder ditoy a saandanto a pulos maramanan ni patay agingga nga umuna pay a makitada ti Anak ti tao nga um-umay iti pagarianna.”+


text:
Makan a la Pinoy: Carrot oats peanut balls
NI NRENDA S.DACPANO
www.nordis.net
Para kadagiti mamati a suerte ti nagbubukel iti panangpasangbay iti baro a tawen, daytoy ti resipe a para kadakayo. Saanak a mamati kadagiti pammati ngem nagustuak daytoy ta saanen a kasapulan nga iluto.
Mayat nga aramiden a kaduayo dagiti ubbing, annak tapno naragsak ken kas panaglalangen a sangapamilia. Resipe daytoy ti maysa a gayyem ko a ni Becbec Anga-angan, taga-Cebu a nakaasawa iti Ilokano. Naayat isuna nga aglutluto ket daytoy met ti maibingay na itatta para iti baro a tawen.
Ramen:
2 tasa carrots, ginadgad
2 tasa oats
2-3 tasa peanut butter
1 kutsarita cinnamon powder
Panangisagana:
1. Paglaoken amin a ramen ken imasa agingga agtitepkel amin.
2. Mangala iti sangakutsara a masa ken iporma a kasla bola. Uliten daytoy agingga maaramid amin a bola.
3. Balkoten iti cellophane a de kolor wenno ikabil iti cup cake paper a babassit. # nordis.net


text:
Santa Cruz, Davao del Sur
Ti Santa Cruz ket maysa a primera klase nga ili iti probinsia ti Davao del Sur iti Filipinas.
Dagiti baranggay[urnosen | urnosen ti taudan]
Ti Santa Cruz ket nabingbingay a politikal iti 18 a barbaranggay.[2]
- Astorga
- Bato
- Coronon
- Darong
- Inawayan
- Jose Rizal
- Matutungan
- Melilia
- Zone I (Pob.)
- Saliducon
- Sibulan
- Sinoron
- Tagabuli
- Tibolo
- Tuban
- Zone II (Pob.)
- Zone III (Pob.)
- Zone IV (Pob.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Davao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 20 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Davao del Sur". Datos ti Populasion ti Ili. Dibision ti Panagsukisok ti LWUA. Naala idi 20 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
JW BROADCASTING
Agdengngeg iti Audio iti TV.JW.ORG
Ti seksion nga Audio ket naglaon iti nagduduma a koleksion dagiti audio program. Agdengngegka iti maysa nga audio program wenno denggem ti amin nga audio program iti maysa a koleksion.
I-click-mo wenno talmegam ti Audio button tapno makitam dagiti koleksion ti audio program. Tapno makabirokka kadagiti audio program ken mangngegam dagita, surotem dagiti instruksion iti baba:
Agdengngeg iti Maysa nga Audio Program Wenno Koleksion
Dagiti audio program iti tunggal koleksion ket adda iti baba ti paulo ti koleksion. I-scroll-mo pababa tapno makitam ti amin a koleksion.
Computer wenno tablet: I-click-mo wenno talmegam ti Left Arrow wenno Right Arrow tapno makitam ti dadduma pay nga audio program iti maysa a koleksion.
Smartphone: Ti umuna nga audio program iti tunggal koleksion ti agparang. Tapno makitam ti dadduma pay nga audio program iti maysa a koleksion, talmegam ti See More.
I-click-mo wenno talmegam ti ladawan wenno paulo ti maysa nga audio program tapno maluktam. Ti ladawan ken paulo ti pinilim nga audio program ket makita iti ngato ti iskrin.
I-click-mo wenno talmegam ti Play button tapno mai-play-mo ti audio program. (Palagip: Iti iOS ken Android a mobile device, masapul met a talmegam ti Play icon.)
Tip: Imbes nga i-play-mo a saggaysa dagiti audio program, mabalinmo nga i-click wenno talmegan ti Play All button tapno mai-play-mo ti amin nga audio program iti dayta a koleksion.
I-click-mo wenno talmegam ti Shuffle button tapno mai-play-mo a saan nga agsasaruno ti amin nga audio program iti dayta a koleksion.
Palagip: No nalpasen a nai-play ti amin nga audio program iti koleksion, agsardengen ti pannakai-play dagiti audio program.
Kontrolen ti Pannakai-play ti Audio
I-click-mo wenno talmegam ti Pause tapno agsardeng ti pannakai-play ti audio program.
I-click-mo wenno talmegam ti Play tapno maituloymo ti agdengngeg.
Tapno mayakarmo ti paset ti audio program a dengdenggem, i-click-mo wenno talmegam nga agpakannawan wenno agpakannigid ti location indicator.
No in-click-mo wenno tinalmegam ti Play All wenno Shuffle, i-click-mo wenno talmegam ti Skip Back tapno mai-play-mo ti audio program nga umun-una ngem iti madama a dengdenggem.
No in-click-mo wenno tinalmegam ti Play All wenno Shuffle, i-click-mo wenno talmegam ti Skip Forward tapno mai-play-mo ti sumaruno nga audio program iti koleksion.
Tapno mabaliwam ti volume, usarem ti audio button iti computer wenno iti mobile device-mo.


text:
Dagiti natratar ken mapagnanamingan:
- Maadaptar ti unified form ti BPLS (Business Permit and Licensing System) kalpasan a maibus ti agdama a pormas nga ar-aramaten ti Tesoreria ti LGU-Cabugao.
- Maikabassit dagiti requirements no kasapulan tapno mapadaras ti pannaka-issue dagiti permit ken lisensia- a pakalag-anan met dagiti agsakada ket maawis dagiti agpuonan a mangpaadu ti negosio.
- Mapasayaat ti one-stop-shop a pannakaiproseso ti papeles tapno makainut ti oras, resources, ken ad-adu ti makolekta a pagbayad ken buis.
- Ma-update ti revenue code.
- In-inut a panangadaptar ti on-line (computerized) a papeles ken panagpirma.
- Sursuruan dagiti kliente nga agbayad iti nasapa a saan koma a “last minute payment”.
- Pannakamantener ti napintas a panaglangen ti LGU ken sector ti negosio iti pakaseknan ti panag-renew ti permit ken lisensia babaen ti mapasamak nga “streamlining” program ti DTI ken LGU.
Indauluan met da Mrs. Lourdes Azcueta, Municipal Treasurer ken LGO Officer 5 Connie L. Quinola, SB Secretary Maxfel S. Suboc dagiti nagatendar iti LGU-Cabugao. # (Web In-Action)


text:
Sakbayna, naangay ti Parade Around the Town iti bigat iti dayta a petsa babaen kadagiti agbasbasa iti nasao a pageskuelaan.
Iti seremonia ti Koronasion, immuna a naangay ti Doxology; sa Pambansang Awit; simmaganad ti Welcome Talk ni Mr. Percival Somera, CSCS PTA President; ken Entrance of the Royal Court, His Royal Highness King Enoch Gil Seguritan 1st ken Her Majesty Queen Hyacinth Ranada 1st.
Naisaganad ti Investiture ti Mr. & Miss CSCS 2014. Kinoronaan da SB Member Danilo Q. Gazmen ken ni Mrs. Helen V. Siruno, District Supervisor ti Ari ken Reyna.
Nangipaay ti Mensahe ni Mrs. Helen V. Siruno, District Supervisor ket dinakamatna ti ayat dagiti nagannak a tumultulong a mangpasayaat ti eskuela babaen iti panagpakandidatada. Dinayawna ti napintas a panagtunos ti Eskuela, PTA ken iti Barangay iti pannakairusat ti Popularity Contest a maysa a pamataudan iti panangpasayaat iti eskuela. Innayon pay ti District Supervisor a daytoy nga aktibidad ket manayonan met ti adal dagiti ubbing ta maipakitada ti talentoda babaen iti pannakipasetda ti programa.
Naiyaspili dagiti Sashes ti 13 a Paris ti Prinsipe ken Prinsesa nga idauluan ti Ari ken Reyna babaen kadagiti nagannakda.
Simmaruno ti pannakaipan dagiti Coronets dagiti umuna nga innem nga agparis a Prinsipe ken Prinsesa babaen kadagiti napusgan a mangorona nga Opisiales ken Indibidual ken dagiti Partner-da.
Naited pay dagiti Trophies dagiti 6-Pairs Prince and Princesses. Kalpasan dagiti Tribute nga impaay manipud iti Kindergarten Pupils agingga iti Grade V1 Pupils, naaramid ti Recessional.
Nasangaili pay dagiti nagduduma a Balikbayans a lumugar ken nagadal iti South Central School a naggapu iti nadumaduma a pagilian.
Nagatendar met iti Coronation Rites da Brgy. Captain Valentin S. Tuyor, Jr. ti Brgy. Bonifacio; Brgy. Captain Edgar Celestino G. Sonido ti Brgy. Turod Patac; Brgy. Captain Rolando S. Savellano ti Brgy. Cuancabal; Kagawad Remedios S. Cruz ti Brgy. Bonifacio; Brgy. Captain Modesto P. Ronque ti Brgy. Aragan; Brgy. Captain Robertson R. Gorospe ti Brgy. Namruangan; Brgy. Captain Heidi Margarita Zabala ti Brgy. Cael-layan ken ni Mrs. Julia B. Cayso, Head Teacher, Cuantacla Elementary School.
Nakikaysa pay dagiti Balikbayans nga isuda Mr. & Mrs. Antonio Pecho, dati a Teacher ti Cabugao District; Mr. & Mrs. Rogelio Sonico; Mr. & Mrs. Tony Overhau; Miss Charisma Concepcion ken Mrs. Catalina Pula.
Binagi ni Mrs. Melvie S. Sajonia, Principal II, ti CSCS iti Closing Remarks. Pinagyamananna iti panagatendar dagiti amin a nakipaset iti nasao a seremonia ken iti panagballigi daytoy nga aktibidad iti eskuelada.
Nagpaay nga Emcee da Mrs. Odette Somera; Mr. Rommel Santella, Mrs. Emee B. Frando ken ni Mr. Nestor Cobangbang, Jr. # (Web In-Action)


text:
Dagiti Mangsirsirok iti Alukon iti Ewa
(No dadduma, makaagas iti dunggiar ti dumngeg iti saritaan dagiti mannaniw a pudno, saan kadagiti manglimlimo nga adipen ti balikas a mangisalakan.)
Tallo-uppat dagiti mangsirsirok
iti alukon iti Ewa. Daytoy ti lugar
dagiti nagtawataw a regta
dagiti sakada iti pannakibakalda
iti rigat ket regget ken inanama nga iti Ilokos
ket adda iti segget a mapespes
kas iti kakaisuna a dayaw a makuneskunes
kas ita: ibarday ti estranghero a nalaing
iti amin dagiti mansa, ipasirig iti lawag
iti init iti Ewa kas iti sibubukel nga ili,
iti entero a pagarian ti ari
a lamolamo iti bain.
No dadduma ket uppatda nga agrarag-o
dagitoy a mangsirsirok iti alukon.
Pagsasanguanda dagiti sagrado a balikas
tapno iti sakrifisio dagiti mamakawan a rikna
ket ti pangngeddeng ti daniw ti panagsagaba
nga iti domingo ti panagungar ket agbalin
a gloria, alleluia, husga.
Kunaenda: agdaniwkami iti sirok
ti alukon, iti salinong dagiti narukbos a bulong
tapno kadagiti pakasaritaan ti lidaymi
ditoy adayo ket ti panangsirigsirig
kadagiti ramay ken isip nga agkapuyo,
pinagkapuyo dagiti tabbaaw ti santilmo
wenno makimkumpadre a mangmangkik
wenno ti kapre a suitik nga agkuna,
"Siak, siak, siak, siak.
Siak ti agnagan iti laing.
"Siak, siak, siak, siak.
Siak ti kalaingan kadagiti amin
a silpo ti riro, ti bugagaw a mata
ti bulbullagaw a kadakayo ket ita
mangted iti rayray-aw.
"Isu a, gapu ta
siak ti kalaingan, ipalladawko
a pagpuligosen ti naimbag a damag a
siak,
siak,
siak a baro a bulbulitor,
siak ti kalaingan kadagiti amin nga agraraman
iti nagan, dayaw, paglaingan, linnanggongan!"
Kas iti kapre a makikumpadre,
nga iti sirok ti alukon ket adda koma,
a kadagiti ramut daytoy ket agkamang
iti maladladaw nga agsapa,
agpayubyob ti kapre a makikumpadre
ti mannaniw a kalaingan
ket ti beggang ti rungrong agalipato
kadagiti kabalangengan:
iti nabuyok
nga imburnal ti siudad nga iti pusona
ket sadiay a naisadsad, sadiay met
nga agalinsaed ti nabangles a katay.
Miraen dagiti mangsirsirok iti alukon
iti Ewa dagiti pasamak, ket kadagiti gerger
ti ramayda ket ti bilang dagiti ragsak
a ti kalaingan a mannaniw ket nangipasagrap.
Umuna ti gerger ti kinakumaw.
Maikadua ti gerger ti kinabunggaria.
Maikatlo ti gerger ti kinaar-aria.
Maikatlo ti gerger ti panagkatangkatang
ti kararuana kadagiti nagkainaran a kadilian
kadagiti agur-uray iti uram a kapan-awan
kadagiti turod a sadiay ket gaboranna
ti saem ti panagabuso iti balikas.
Kuna dagiti mangsirsirok iti alukon iti Ewa,
iti sardam nga agbalin a kannag,
iti ubing a rabii nga agbalin a kaltaang:
Adu a gapu ti panagsarimaddeng
dagiti kananakem no purosen ti balitok
a sabong ti alukon wenno bay-an a tupraan
ti nalaing a gayyem, kalaingan kadagiti nalaing
ta ti medalia ket indaton ti samoksamok nga angin
binaballusong a panagaruat iti adal ken ammo
a kasingin ti ngirsi iti ngiwngiw ti aso!
Tallo-uppat dagitoy a mangsirsirok iti alukon
iti Ewa, ti siudad dagiti namnama a nabati
iti daniw ti literatura:
isuda dagiti mangsangal
kadagiti pannakasubbot
iti silo ti bulbullagaw a kakunsaba
dagiti sabali pay a bulbullagaw
nga iti pakasaritaan ket malabusan
kas iti ari nga awanan iti pagan-anay:
agprusision ti ari kas iti panangiwardas
ti bulbullagaw iti bukod a laing
kadagiti amin a dumngeg
ket iti tirania ti sao a kinukusit
ket ti mabayadan a sipsipat
ti tallaong dagiti masalamangka
a kablaaw ti mannaniw a parparato.
Babaen iti dekreto ti surat nga agbasikaw
agsirkulo iti sulinek dagiti aligagaw
nga iti disoras a panagayat
ket buklen ti dakes nga apas, kunaen
ti mannaniw a kalaingan, kas kuna
dagiti tallo-uppat a mangsirsirok iti alukon
iti naleddaang ita nga Ewa:
Iti paduyakyak ti prosa ti pakabuklan
dagiti amin a pudno nga adda iti pluma
nga ita ket naynay a kasilpo ti tarigagay.
Paggaammo dagiti tallo-uppat
a mangsirsirok iti alukon iti Ewa dagitoy:
panaglatak babaen ti panangimameg
panagpaggaak babaen ti panangited iti ladingit
panangipalak-am ngem iti sabidong iti lamisaan
a barnisado iti kinakusit!
Saan ta adda apuy ti sarita
kas iti pakasaritaan.
Saan ta saan amin a nengneng
ket iti agnanayon maiyaw-awan.
Kas kadagiti tallo-uppat a mannaniw
agsaludsodto ti ili dagiti pangngarig
agsuludsodto ti ili kadagiti nabagas
a kaipapan, kadagiti kaimudingan
ket iti rupa ti aldaw, iti lawag ti init
ti agdadata a pananggulgulib
dagiti kinaulbod a nagtagipudno
ibuksilan nga ibutaktak ti pakasaritaan!
Kuna dagiti tallo-uppat a mangsirsirok
iti alukon iti Ewa dagiti liday:
Iti sumungad nga aldaw ket ti paripirip
dagiti daniw nga iti rehimen ti bulbullagaw
ket inaramidna nga apro iti pangngaldaw.
Saan a maymaysa dagiti darikmat,
kunada, kas pangdengngep iti garumiad
ti agsansanaang a barukong:
saan a dagiti darikmat ket kumanunong
iti am-amangaw ti bulbullagaw
a no aguttog ket iti nagan ti kinapang-aw!
Namak pay a tagikukuaen
ti diktaduria ti arte, inda ipalagip.
Namak pay a pukanen ti alukon
iti kada tagbat ken kunaen:
lupes, dikanton agbalin nga alukon
lupes, dikanton agbulong
lupes, dikanton agsabong
lupes, dikanton agdaniw
lupes, dikanton agkansion
lupes, dikantan maabraw
a mairamen kadagiti daniw
a pagraranudanmi amin a nagtalawataw.
Kunaenda, dagiti tallo-uppat
a mangsirsirok iti alukon iti Ewa:
Ngem ta ti husga ti masakbayan
ket kasingin ti ibati a mudia
kadagiti balikas a nasilian
kadagiti balikas a nadaraan
kadagiti balikas a dinaraan.
Kadagiti balikas a minansaan.
Kadagiti balikas a ti bugas
ket iti panagkamalala
ti aglaklakaddogan nga init
ken ti agmarmarapias a bulan.
Kitaek dagiti tallo-uppat a mangsirsirok
it alukon iti Ewa. Kadagiti nawada a sentido
ket ti kananakem a di manglanglangan.
A Solver Agcaoili
Ewa Beach, HI/Abr 3/09
No comments:
Subscribe to: Post Comments (Atom)


text:
Departamento ti Guainía
Ti Guainía (Panangibalikas nga Espaniol: [ɡwaiˈni.a]; Pagsasao a Yira : Daga ti adu a dandanum) ket maysa a departamento ti Colombia. Daytoy ket mabirukan idiay daya ti pagilian, a pagbeddenganna ti Venezuela ken Brasil. Ti kapitolion aket ti Inirida. Idi 1963 ti Guainía ket isina manipud ti Vaupés. Ti akin-amianan a paset ken ti Karayan Inírida ket mairamnda idiay labneng ti karayan Orinoco; ti natidda ket paset ti Amasonia. Ti Karayan Guaviare ket isu ti kangrunaan ti kolonisasion, adu kadagiti kolono ket nanipudda idiay sona ti Colombiano nga Andina, a kaaduan kaniada ket nanipud idiay Boyacá. Dagitpoy ket sinarsaruno babaen dagiti llaneros, a tattao manipud kadagiti Dumaya a tanap. Ti kangrunaan a populasion ket buklen babaen dagiti Patneng nga Indiano, thi dakkel nga etniko a grupo ket dagiti Puinave (manipud ti makú-puinave a pamilia) ken dagiti curripaco (manipud ti Arawak a pamilia). Adda ti dagup a 24 nga etniko a grupo iiti daytoy a departamento, adu kadagitoy ti agsasao kadagiti uppat nga Indiano a pagsasao malaksid ti Espaniol ken Portuges.
Ti departamento ket naamammuan kadagiti maapapit a koka ken ti kaada dagiti gerila, ngem adu adda idiay Colombia ket saanda nga ikaskaso ti kapintas ti ladawan ti daga, dagiti nadumaduma akita ti makmakan ken ti kinamanagsangaili dagitiIndiano. Ti kolonisasion, narlotrapiko ken gubat ket mangiyal-alis kadagiti kasisigud a populasion ken mangidurduron kadagitoy ti napilpilit a panakaiyal-alis. Sakbay ti nadawel a panangpapatay ti Mapiripán, idiay asideg ti departamento ti Meta, daytoy a lugar idi ket isla ti kappia iti uneg ti naranggas a Colombia. Kalpasan ti 1996, ti panakapadakkel kadagiti paramilisia a puersa ("bukod-a panagsalsalaknib") ket nangiturong kaniada idiay Karayan Guaviare ket ti nagliklikmutan ti Inírida. Ti kaadda tattan ti milisia ti estado ket nangpapigsa ti panakatiliw ni Fernandinho Beira-Mar, ti maysa a Brasiliano a narkotrapiko, ket naikadayegan ti departamento kadagiti padpadamag.
Dagiti munisipalidad[urnosen | urnosen ti taudan]
Adda laeng ti maymaysa a munisipalidad ti Guainía: ti Inírida nga isu pay daytoy ti kapitoliona. Ti tidda ti teritorio ket nabingbingay kadagti corregimientos departamentales, ti saan pay a napasingkedan a bilang gapu kadagiti suppiatan.[2] Daytoy a kaso ket mapaspasamak laeng idiay Amazonas, Vaupés ken Vichada. Ti Barrancominas ket adda ti maikadu a kaaduan ti populasion ket ti kangrunaan a korregimiento; daytoy ket mabirukan idiay Karayan Guaviare.
Dagiti korregimientos ti Guainía ket:
Dagiti nagibasaran[urnosen | urnosen ti taudan]
- ^ "DANE". Naala idi Pebrero 13, 2013.
- ^ "Sentencia C-141/01" (iti Espaniol). Naala idi 2008-07-27.
Dagiti silpo ti ruar[urnosen | urnosen ti taudan]
Midia a mainaig iti Departamento ti Guainía iti Wikimedia Commons
- (iti Espaniol) Sekretario ti Edukasion ti Guainía


text:
Inasistiran ti pannakabagi ti DA-LGU, ni Mr. Obas Bill Y. Baclig, AT ken mayannatup iti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. nga agsalukag dagiti asosasion a mangprobitsar iti pagsayaatanda iti serbisio ken tulong nga ipaay dagiti maseknan nga Ahensia ken Opisina.
Kabayatan a naidatag ti Constitution and By-Laws-da idiay Opisina ti DOLE para iti rehistrasionna, ar-aramidenen ti asosasion ti pagrebbenganna iti komunidad babaen iti pannakipasetda ti panagmula ti mangrove iti aplaya ken coastal-clean up ti igid ti baybay ti Brgy. Pug-os.
Naituding a kada maudi a Domingo ti Monthly Meeting-da iti ala una ti malem (1:00 pm) iti Dap-ayan, Purok Salun-at, Brgy. Pug-os.
Dadduma nga opisiales ti asosasion: Jovencio Saupan, Vice President; Fernando Baclig, Secretary; Armando Iniba, Treasurer; Wilson Asunio, Auditor; Romulo del Rosario, PRO. Addaan ti asosasion ti 31 a miembros iti agdama. # (Web In-Action


text:
Ania ti ibaga ti Biblia maipapan kadagiti tattoo / tebbeng iti bagi?
Saludsod: Ania ti ibaga ti Biblia maipapan kadagiti tattoo / tebbeng iti bagi?
Sungbat: Imbilin ti linteg iti Daan a Tulag kadagiti Israelita, “Diyo markaan wenno sugaten ti bagiyo a mangipakita iti panangdung-awyo iti natay. Siak ni Yahweh” (Leviticus 19:28). Ngarud, uray no saan a sakop ti linteg iti Daan a Tulag dagiti namati iti agdama, mangpataud kadagiti saludsod ti kinapudno nga adda bilin a maibusor iti panagtattoo. Awan ti naibaga iti Baro a Tulag no mabalin ti maysa a namati ti agpa-tattoo wenno saan.
No mainaig iti panangtatto wenno panangtebbeng iti bagi, maysa a nasayaat a wagas a panangpadas ket ti napudno ken addaan nadalus a konsensia a panangdawat iti Dios a bendisionan ken usarenna ti maysa nga aramid para iti bukodna a panggep. “No adda aniaman nga aramidenyo, mangan man wenno uminumkayo, aramidenyo a pakaidayawan ti Dios” (1 Corinto 10:31). Awan ti mandar ti Baro a Tulag a maibusor iti panangtatto wenno panangtebbeng iti bagi, ngem saan met a mangted daytoy iti aniaman a rason tapno patientayo a pagayatan ti Dios nga ipatatto wenno ipatebbengtayo ti bagitayo.
No maipapan kadagiti bambanag a saan a nalawag a dinakamat ti Biblia, maysa a napateg a prinsipio a naibasar iti Biblia daytoy: no adda lugar ti panagduadua no makaay-ayo met laeng ti maysa a banag iti Dios wenno saan, nasaysayaaten a saanmo nga ar-aramiden dayta a banag. Ipalagip ti Roma 14:23 kadatayo a basol ti aniaman a banag a saan a nagtaud iti pammati. Nasken a laglagipentayo a sinubboten ken kukuan ti Dios ti bagi ken kararuatayo. Nupay saan a direkta a maipaay ti 1 Corinto 6:19-20 iti panangtatto ken panangtebbeng iti bagi, mangipaay daytoy iti prinsipio kadatayo: “Diyo kadi ammo a ti bagiyo ket templo ti Espiritu Santo? Diyo kadi ammo nga agtaeng kadakayo daytoy nga Espiritu nga inted ti Dios? Saanyo a kukua ti bagiyo, no di ket kukua ti Dios. Nangina ti inggatangna kadakayo. Ngarud, aramatenyo ti bagiyo a pakaidayawan ti Dios.” Adda koma bilegna daytoy a kinapudno maipaay iti panangaramattayo iti bagitayo ken iti pangiturongantayo iti daytoy. No kukua ti Dios ti bagitayo, siguradoentayo ngarud koma nga adda nalawag a “pammalubosna” sakbay a “markaantayo daytoy” babaen iti panangtatto ken panangtebbeng.
Agsubli iti kasangoan a panid ti Ilocano
Ania ti ibaga ti Biblia maipapan kadagiti tattoo / tebbeng iti bagi?


text:
October 17, 2015
Agsagsaganan ti GF iti pannakaangay ti Dap-ayan 2016 iti Luna, Apayao
Mainaig itoy, daytoy a taripnong ti kangrunaan a mapagsasaritan iti maikatlo a regular a board meeting ti GUMIL Filipinas (GUMIL) inton Nobiembre 15, 2015 (saan a Nobiembre 22, kas immuna a naipakaammo).
Maangay ti board meeting iti SP Kiosk, Cagayan Provincial Capitol, Tuguegarao City iti panangsangaili ni Cagayan Board Member Vilmer V. Viloria ken ti GUMIL Cagayan nga idauluan ni Dr. Freddie Pa. Masuli, kas impakaammo ni Arthur P. Urata, Sr., presidente ti GUMIL.
Kinuna ni Arthur P. Urata, Sr., presidente ti GF, a nasken a maurnos amin a banag a mainaig iti nailian a kombension ti GF iti kabiitan a tiempo tapno maserbian met a nasayaat ti GF dagiti kamengna, nangruna dagiti aggapu iti ballasiw-taaw.
Malaksid kadagiti opisial ken mammagbaga, manamnama ti yaatendar dagiti presidente dagiti GUMIL chapters iti nasao a miting.
Para iti idadar-ay, makiuman iti asino man kada Dr. Masuli (0998 559 1712), BM Viloria (0915 984 2149) ken GF Pres. Urata (0927 792 7913). (NME Valdez)
(Naipablaak iti Bannawag, Oktubre 26, 2015 a bilang.)
Subscribe to: Post Comments (Atom)


text:
December 1, 2016
Fighting Pogi, mayalnag iti daytoy Disiembre 11
Iti kamaudiananna, maysa met laengen a libro ti maibilang a kalatakan a makapakatawa a nobela nga Ilokano, ti Fighting Pogi a sinurat ni Dionisio S. Bulong, retirado nga editor ti Bannawag ken nagtakem a presidente ti GUMIL Filipinas.
Mayalnag daytoy iti maika-50 nga anibersario ti GUMIL Metro Manila (GMM), iti daytoy Disiembre 11, 2016 iti Penthouse Hall ti Aberdeen Court iti Quezon Avenue, Quezon City.
Maipapan iti pannakigasanggasat ni boksingero a Macario, ibilang dagiti kritiko a daytoy a nobela ti “nangilanad” iti Simbaluca, Santa Teresita, Cagayan a lugar ti autor ken ti agbibiag, iti mapa ti Filipinas.
Para iti order a kopia, makiuman iti 09178058013 (Eden Bulong) ken/wenno iti eden.bulong@yahoo.com
(Naipablaak iti Bannawag, Disiembre 12, 2016 a bilang.)
Subscribe to: Post Comments (Atom)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Ar-ari 6:1-33
6 Ket ti annak+ dagiti mammadto rinugianda a kunaen ken Eliseo: “Adtoy, ita! Ti lugar+ a pagnanaedanmi iti sanguanam nailet unay+ maipaay kadakami.2 Bay-annakami a mapan, pangngaasim, agingga iti Jordan ket mangalakami sadiay tunggal maysa iti awanan ket mangaramidkami sadiay maipaay iti bagbagimi+ iti lugar a pagnaedan.” Gapuna kinunana: “Mapankayo.”3 Ket kinuna ti maysa: “Umayka, pangngaasim, ket kumuyogka kadagiti adipenmo.” Iti kasta kinunana: “Siak kumuyogakto.”4 Iti kasta kimmuyog kadakuada, ket kamaudiananna dimtengda idiay Jordan ket rinugianda a pukanen dagiti kayo.+5 Ket naaramid a ti maysa a tao tutuangenna idi ti awananna, ket ti met laeng ulo ti wasay+ natnag iti danum. Ket isu nangrugi nga umkis ken agkuna: “Ay, apok,+ ta dayta ket binulod!”+6 Idin kinuna ti lalaki ti pudno a Dios: “Sadino ti nakatnaganna?” Gapuna impakitana kenkuana ti lugar. Dagus a nangputed iti maysa a pedaso a kayo ket impalladawna sadiay ket pinatapawna ti ulo ti wasay.+7 Kinunana ita: “Alaem dayta maipaay kenka.” Dagus nga inyunnatna ti imana ket innalana dayta.8 Ket ti ari ti Siria,+ iti biangna, nakiraman iti gubat maibusor iti Israel. Ngarud nakinumo kadagiti adipenna,+ a kunkunana: “Iti kasta ken kastoy a lugar makipagpakarsokayto kaniak.”+9 Idin ti lalaki ti pudno a Dios+ nagbaon iti ari ti Israel, a kunkunana: “Aluadam ti bagim maibusor iti ilalabas iti daytoy a disso,+ agsipud ta sadiay ti sumalogan dagiti Sirio.”+10 Gapuna ti ari ti Israel nagbaon iti disso a sinao kenkuana ti lalaki ti pudno a Dios.+ Ket isu pinakdaaranna,+ ket immadayo sadiay, saan a namnaminsan wenno namnamindua.11 Gapuna nakapungtot ti puso ti ari ti Siria gapu itoy a banag,+ iti kasta inayabanna dagiti adipenna ket kinunana kadakuada: “Saanyonto kadi nga ibaga kaniak no siasino manipud kadagidiay kakaduatayo ti agpaay iti ari ti Israel?”+12 Idin kinuna ti maysa kadagiti adipenna: “Awan, apok nga ari, no di ket ni Eliseo+ a mammadto nga adda idiay Israel isu ti agibagbaga+ iti ari ti Israel iti bambanag a sawem iti makin-uneg a siled a pagturogam.”+13 Gapuna kinunana: “Mapankayo ket kitaenyo no sadino ti ayanna, tapno makapagbaonak ket isu ipaalak.”+ Idi agangay naipadamag kenkuana, a naikuna: “Isu adda idiay Dotan.”+14 Dagus a nagbaon sadiay iti kabkabalio ken karkaruahe a pakigubat ken iti maysa a napigsa a puersa militar;+ ket immayda iti rabii ket inalikubkobda ti siudad.15 Idi a ti ministro+ ti lalaki ti pudno a Dios bimmangon a nasapa tapno tumakder, ket rimmuar, ay ket, sadiay maysa a puersa militar ti mangliklikmut idi iti siudad babaen iti kabkabalio ken karkaruahe a pakigubat. Dagus a kinuna kenkuana ti katulonganna: “Ay, apok!+ Ania ti aramidentayo?”16 Ngem kinunana: “Dika agbuteng,+ ta ad-adu ti kakaduatayo ngem dagidiay kakaduada.”+17 Ket ni Eliseo nangrugi nga agkararag+ ken agkuna: “O Jehova, luktam dagiti matana,+ pangngaasim, tapno makitana.” Dagus a linuktan ni Jehova dagiti mata ti katulongan, iti kasta nakitana; ket, adtoy! ti nakabambantay a rehion napno iti kabkabalio ken pakigubat a karkaruahe+ nga apuy iti intero nga aglikmut ni Eliseo.+18 Idi rinugianda ti sumalog a mapan kenkuana, ni Eliseo nagkararag ken Jehova ket kinunana: “Pangngaasim, bulsekem daytoy a nasion.”+ Gapuna binulsekna ida maitunos iti sao ni Eliseo.19 Kinuna ita kadakuada ni Eliseo: “Saan a daytoy ti dalan, ket saan a daytoy ti siudad. Surotendak, ket bay-andak a mangiturong kadakayo iti lalaki a sapsapulenyo.” Nupay kasta, inturongna ida idiay Samaria.+20 Ket naaramid nga apaman a nakagtengda idiay Samaria, idin kinuna ni Eliseo: “O Jehova, luktam ti matmata dagitoy tapno makakitada.”+ Dagus a linuktan ni Jehova ti matmatada, ket nakakitada; ket adtoy addada iti tengnga ti Samaria.21 Ti ari ti Israel kinunana ita ken Eliseo apaman a nakitana ida: “Papatayek kadi ida, papatayek kadi ida,+ amak?”+22 Ngem kinunana: “Dika papatayen ida. Dagidiay kadi kinautibom babaen ti kampilanmo ken babaen ti baim isuda ti papatayem?+ Mangidasarka iti tinapay ken danum iti sanguananda tapno mangan ken uminumda+ ket mapanda iti apoda.”23 Iti kasta insaganaanna ida iti dakkel a padaya; ket nangrugida a mangan ken uminum, a kalpasan dayta pinapanawna ida ket napanda iti apoda. Ket dagiti tulisan a buyot+ dagiti Sirio saandan nga immay manen uray naminsan iti daga ti Israel.24 Ket naaramid kalpasanna a ni Ben-hadad nga ari ti Siria inummongna a sangsangkamaysa ti intero a pakarsona ket simmang-at ken linakubna+ ti Samaria.25 Idi agangay timmaud ti dakkel a bisin idiay Samaria,+ ket, adtoy! laklakubenda idi dayta agingga a ti ulo ti maysa nga asno+ nagbalin nga agpateg iti walopulo a kapisi a pirak, ket ti kakapat ti cab a sukat ti lugit ti kalapati+ agpateg idi iti lima a kapisi a pirak.26 Ket naaramid bayat a lumaslasat ti ari ti Israel iti rabaw ti pader a ti maysa a babai nagpukkaw kenkuana, a kunkunana: “Mangisalakanka, O apok nga ari!”+27 Iti daytoy kinunana: “No saannaka nga isalakan ni Jehova, manipud iti ania a gubuayan nga isalakankanto?+ manipud kadi iti pagirikan wenno manipud iti pagpespesan iti ubas wenno lana?”28 Ket kinuna kenkuana ti ari: “Ania ti mapaspasamak kenka?” Gapuna kinunana: “Kinuna kaniak daytoy mismo a babai, ‘Itedmo ti anakmo tapno kanenta koma ita nga aldaw, ket ti bukodko nga anak kanentanto inton bigat.’+29 Iti kasta inlambongmi+ ti anakko ket kinnanmi.+ Idin kinunak kenkuana iti sumaganad nga aldaw, ‘Itedmo ti anakmo tapno kanenta koma.’ Ngem inlemmengna ti anakna.”30 Ket naaramid nga apaman a nangngeg ti ari ti sasao ti babai, dagus a rinay-abna+ dagiti kawesna; ket bayat a lumaslasat idi iti rabaw ti pader, nakita dagiti umili, ket, adtoy! ti tinakpil adda iti uneg iti rabaw ti lasagna.31 Ket kinunana: “Kasta koma ti aramiden kaniak ti Dios, ket kasta koma ti inayonna iti dayta, no ti ulo ni Eliseo nga anak ni Safat agtultuloy a sitatakder kenkuana ita nga aldaw!”+32 Ket ni Eliseo situtugaw idi iti bukodna a balay, ket situtugaw a kaduana dagiti lallakay,+ idi isu nangibaon iti maysa a lalaki manipud sanguananna. Sakbay a makastrek a makapan kenkuana ti mensahero, isu kinunana kadagiti lallakay: “Nakitayo kadi no kasano a daytoy nga anak ti manangpapatay+ nagbaon tapno paikkatna ti ulok? Siguraduenyo: apaman a dumteng ti mensahero, iserrayo ti ridaw, ket masapul nga idupiryo babaen iti ridaw. Saan aya nga adda arimpadek+ dagiti saka ni apona iti likudanna?”33 Bayat a makisasao pay laeng idi kadakuada, adtoy ti mensahero a sumalsalog a mapan kenkuana, ket kinuna ti ari: “Adtoy isu daytoy ti didigra manipud ken Jehova.+ Apay nga agurayak pay laeng ken Jehova?”+


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Proverbio 12:1-28
12 Ti managayat iti disiplina managayat iti pannakaammo,+ ngem ti gumurgura iti pannubngar awan nakemna.+2 Daydiay naimbag makagun-od iti anamong manipud ken Jehova,+ ngem ti tao nga addaan kadagiti nadangkes a kapanunotan ibatadna a nadangkes.+3 Awan ti tao a maipasdekto a sititibker babaen iti kinadangkes;+ ngem no maipapan iti pamuon a ramut dagidiay nalinteg, saanto a mabariring.+4 Ti makabael nga asawa a babai ket korona iti makinkukua kenkuana,+ ngem kas kinarinuker kadagiti tulangna daydiay agtignay a nakababain.+5 Ti pampanunot dagidiay nalinteg ket hustisia;+ ti panangiturong dagidiay nadangkes ket allilaw.+6 Ti sasao dagidiay nadangkes ket maysa a panagpadpadaan iti dara,+ ngem ti ngiwat dagidiay napalungdo isunto ti mangispal kadakuada.+7 Adda pannakaduprak dagidiay nadangkes ket awandan,+ ngem ti mismo a balay dagidiay nalinteg agtalinaedto a sitatakder.+8 Gapu iti ngiwatna kas masirib maidaydayawto ti maysa a tao,+ ngem ti maysa a tiritir iti puso agpaayto iti pannakaumsi.+9 Nasaysayaat daydiay nalag-an ti pannakaipategna ngem addaan adipen ngem iti daydiay mangipadpadayag iti bagina ngem awanan iti tinapay.+10 Daydiay nalinteg ipategna ti kararua ti naamo nga animalna,+ ngem naulpit dagiti asi dagidiay nadangkes.+11 Daydiay mangtalon iti dagana mapnekto a mismo iti tinapay,+ ngem daydiay mangsurot iti awanan pateg a bambanag awanan iti puso.+12 Daydiay nadangkes tinarigagayanna ti nabatengan nga inanupan dagiti dakes a tattao;+ ngem no maipapan iti ramut dagidiay nalinteg, agbunga.+13 Gapu iti panagsalungasing dagiti bibig masiluan ti dakes a tao,+ ngem daydiay nalinteg lumapsut iti rigat.+14 Manipud iti bunga ti ngiwat ti maysa a tao isu mapnek iti naimbag,+ ket ti mismo nga aramid ti im-ima ti maysa a tao agsublinto kenkuana.+15 Ti dalan daydiay maag umiso iti bukodna a matmata,+ ngem daydiay umimdeng iti pammatigmaan masirib.+16 Maag a tao ti mangipakaammo iti panagluksawna iti isu met laeng nga aldaw,+ ngem daydiay nasaldet mangabbong iti pannakaibabain.+17 Daydiay agyesngaw iti kinamatalek ibagananto no ania ti nalinteg,+ ngem ti ulbod a saksi, panangallilaw.+18 Adda daydiay agsasao a siaaleng-aleng a kas kadagiti panangsugat ti kampilan,+ ngem ti dila dagidiay masirib ket makapaimbag.+19 Ti bibig ti kinapudno+ isunto ti maipasdek a sititibker iti agnanayon,+ ngem ti dila ti kinaulbod agingganto laeng iti apagkanito.+20 Ti panangallilaw adda iti puso dagidiay mangpartuat iti pannakadangran,+ ngem dagidiay mangipatigmaan iti talna addaanda iti panagrag-o.+21 Awanto ti makapasakit a mapagteng iti daydiay nalinteg,+ ngem dagiti nadangkes isudanto dagidiay sigurado a mapno iti didigra.+22 Dagiti ulbod a bibig nakarimrimonda ken Jehova,+ ngem dagidiay agtignay iti kinamatalek makaparagsakda kenkuana.+23 Ti nasaldet a tao abbonganna ti pannakaammo,+ ngem ti puso dagidiay maag isu daydiay mangipukkaw iti kinamaag.+24 Ti ima dagidiay nasaet isunto ti agturay,+ ngem ti managbaybay-a nga ima agpaayto iti pinuersa a panagtrabaho.+25 Ti panagdanag nga adda iti puso ti maysa a tao isunto ti mamagrukob iti dayta,+ ngem ti naimbag a sao isu ti mamagrag-o iti dayta.+26 Daydiay nalinteg simisimenna ti bukodna a pagpaaraban, ngem ti mismo a dalan dagidiay nadangkes pagallaallaenna ida.+27 Ti kinamanagbaybay-a saannanto a kamaten dagiti aanupen nga animal ti maysa,+ ngem daydiay nasaet isu ti napateg a kinabaknang ti maysa a tao.28 Iti dana ti kinalinteg adda biag,+ ket ti panagbaniaga iti dasdasna kaipapananna ti saan nga ipapatay.+


text:
Napili nga artikulo
Ti Baybay Mediteraneo ket maysa a baybay a naikapet idiay Taaw Atlantiko ken napalikmutan babaen ti rehion ti Mediteraneo ken gangani pay a napalikmutan babaen ti daga: iti amianan babaen ti Europa ken Anatolia, iti abagatan babaen ti Amianan nga Aprika, ken iti daya babaen ti Lebante. Ti baybay ket sagpaminsan a naipanpanunotan a kas paset ti Taaw, ngem daytoy ket kankanayon a nailaslasin a kas maysa kompleto a nailasin a bagi ti danum.
Ti nagan a Mediteraneo ket naala manipud ti Latin a mediterraneus, a kayatna a sawen ket "akin-uneg a daga" wenno "iti tengnga ti daga" (manipud ti medius, "tengnga" ken terra, "daga"). Daytoy ket sakupenna ti agarup a kalawa ti 2.5 a riwriw km² (965,000 sq mi), ngem ti pannakaikapetna ti Atlantiko ket 14 km (8.7 mi) laeng iti kalawa. Iti oseanograpia, daytoy ket sagpaminsan a tinawtawagan ti Baybay Euraprikano Mediteraneo wenno ti Europeano a Baybay Mediteraneo tapno mailasin daytoy manipud kadagiti sabsabali a lugar ti baybay mediteraneo.
Ti Baybay a Mediteraneo ket addaan iti natimbeng a kaadalem iti 1,500 m (4,900 kadapan) ken ti kaadaleman a nairehistro a puntos ket 5,267 m (17,280 kadapan) iti Naadalem a Calypso idiay Baybay Honiko.
Ammom kadi?
- ... a ti billit (nailadawan) ket maikapanunutan dagiti paleontologo nga is-isu laeng ti klado dagiti dinosauro a nagbiag manipud ti Kretaseo–Paleoheno a pasamak ti panagawan idi 65.5 (Ma) ?
- ... a ti pisika ket isu ti kadaaanan kadagiti akademia a disiplina, ken mabalin nga isu pay daytoy ti kadaanan babaen ti pannakairamanna iti astronomia ?
- ... a ti Siudad ti Batikano ket isu ti kabassitan a naturay nga estado iti lubong babaen ti kalawa ken populasion ?
- ... a ti katimbengan a temperatura ti rabaw ti Daga ket nagpangato babaen ti agarup a 0.8 °C (1.4 °F) manipud idi rugi ti maika-20 a siglo ?
- ... a ti Daga ket makunkuna pay a "Ti Asul a Marmol" ?


text:
Wednesday, January 16, 2013
VERMICULTURE, AGTULTULOY NGA IGANNUAT TI DA-LGU
Cabugao, Ilocos Sur – Agtultuloy nga igannuat ti DA-LGU Cabugao iti proyekto a Vermiculture/Vermicompost iti naaramid a Bin iti uneg ti Municipal Plant and Nursery babaen ti panangimaton ni Mr. Obas Bill Y. Baclig, AT.
Iti pannaki-amad ti Web In-Action iti Enero 16, 2013, imbatad ni Mr. Nathaniel Galamgam, Caretaker ti Vermiculture Bin, umaboten ti 830 kgs. ti naukkon a Vermicompost. Innayon ni Mr. Galamgam a napataud dagitoy manipud iti bulan ti Oktubre 19, 2012 agingga iti Disiembre 17, 2012. Insupusop pay ni Galamgam a naikkan met kas kiddawda da Mr. Dominador Reynold Sabio ti Barangay Baclig ken Brgy. Captain Valentin S. Tuyor iti Brgy. Bonifacio iti taraknenda nga alinta nga usarenda nga agpataud ti organiko a ganagan.
Posted by Bayan ng Cabugao, Ilocos Sur at 4:17 PM
Subscribe to: Post Comments (Atom)


text:
Ilocano - Bolinao
a
atiddog nga sililuyan anro atiyismoatiyismoSpnateismoatheism atraksyonatraksyonatracciónattraction atrasatras 2Spnatrásbehind, at the back, backwards atribidoatribidoSpnatrevido daring, risque ausasyonasusasyonSpnassociation awagan daguiti gumalaydumada' awan ammotuntoSpntontosilly, stupid, stuck-up, idiot awan aramid nga pulosmamaryeng awan arkussimpliSpnsimplesimple; plain awan basolinusintiSpninocenteInnocent, pure, candid, harmles, just. awan deng'dengin namasuknad awan ganganas na a manganmadadil awan kabain nasaragatiSpnzaragata